title: Kasper Hämäläinen

text: Kasper Hämäläinen siirtyi joulukuussa 2009 neljän vuoden sopimuksella Ruotsin Allsvenskanissa pelanneen Djurgårdens IF:n riveihin. Samalla joukkueeseen siirtyivät Joona Toivio ja Joel Perovuo. Hämäläinen debytoi Allsvenskanissa 14. maaliskuuta 2010 ottelussa Häcken–Djurgården. Hämäläinen vakiinnutti heti paikkansa Djurgårdenin avauskokoonpanossa, ja hän pelasi kaikissa kauden 30 ottelussa avauskokoonpanossa. Ensimmäisen maalin Allsvenskanissa Hämäläinen teki 26. huhtikuuta 2010 ottelussa Malmö–Djurgården. Yhteensä maaleja syntyi kaksi. Djurgården oli kaudella 2010 sarjassa kymmenes.


title: Kasper Hämäläinen

text: Hämäläinen jatkoi Djurgårdenin avauskokoonpanossa kaudella 2011. Joukkue aloitti kauden surkeasti, kun se keräsi kuudesta ottelusta vain yhden pisteen. Päävalmentaja Lennart Wassin vaihtuminen Magnus Pehrssoniin piristi joukkueen peliä, ja joukkue nousi pois sarjan hänniltä. Hän pelasi myös kaudella 2011 kaikki 30 ottelua avauskokoonpanossa ja teki kaksi maalia. Djurgården oli lopulta sarjassa yhdestoista.


title: Kasper Hämäläinen

text: Hämäläinen oli yksi Djurgårdenin avainpelaajista myös kaudella 2012. Hän pelasi Joona Toivion kanssa kaikki Djurgårdenin 30 sarjaottelua ja kolmannen kauden peräkkäin kaikki ottelut avauskokoonpanossa. Maalien valossa kausi oli Hämäläisen paras, kun hän teki neljä maalia. Djurgården lähti kauteen hyvän talvikauden ansiosta kovin tavoittein, mutta joukkue jäi lukuisten tasapelien seurauksena sarjan keskivaiheille ja sijoitus oli lopulta yhdeksäs.


title: Kasper Hämäläinen

text: Hämäläinen siirtyi tammikuussa 2013 kolmen vuoden sopimuksella Puolan Ekstraklasassa pelanneeseen Lech Poznańiin. Seurat eivät julkistaneet siirtosummaa, mutta lehtitietojen mukaan Lech maksoi Djurgårdenille 250 000 euroa. Hän debytoi Ekstraklasassa 24. helmikuuta 2013 ottelussa Ruch Chorzów–Lech Poznań, tehden samalla myös ensimmäisen maalinsa. Hämäläinen pelasi kevätkaudella 2013 yhteensä 14 ottelua, joista 12 avauskokoonpanossa. Maaleja kevätkauden otteluissa syntyi kolme. Lech oli kaudella 2012–2013 Puolan liigassa toinen ja se pääsi Eurooppa-liigan karsintoihin seuraavalla kaudella.


title: Kasper Hämäläinen

text: Hämäläisen ja Lechin kausi 2013–2014 alkoi Eurooppa-liigan karsintaotteluilla. Lech sai vastaansa 2. karsintakierroksella Veikkausliigassa pelanneen FC Hongan. Lech voitti otteluparin Honkaa vastaan, mutta joukkue ei edennyt kuitenkaan Eurooppa-liigan lohkovaiheeseen. Hämäläinen vakiinnutti paikkansa Lechin keskikentällä ja pelasi yhteensä 36 sarjaottelua, joista 35 avauskokoonpanossa. Hämäläinen teki kauden aikana yhden kauden maalinennätyksensä, kun hän oli joukkueen toiseksi paras maalintekijä yhdeksällä maalilla. Hämäläinen pelasi myös kaikki neljä Eurooppa-liigan karsintojen ottelua. Lechin kausi Puolan liigassa sujui hyvin, ja joukkue taisteli mestaruudesta vielä loppukaudesta. Lech jäi kuitenkin Ekstraklassa toiseksi, kun Legia Varsova vei mestaruuden 10 pisteen erolla. Lech pääsi liigakakkosena myös seuraavan kauden Eurooppa-liigan karsintoihin.


title: Kasper Hämäläinen

text: Hämäläisen ja Lechin kausi 2014–2015 alkoi edelliskauden tapaan europeleillä Eurooppa-liigan karsinnoissa. Europelit päättyivät kuitenkin toistamiseen 3. karsintakierrokselle, eikä joukkue päässyt Eurooppa-liigan lohkovaiheeseen. Seura antoi europelien jälkeen potkut valmentaja Mariusz Rumakille ja uudeksi valmentajaksi nimettiin Maciej Skorża. Hämäläinen jatkoi Lechin avainpelaajana, ja hän pelasi 36 ottelua, joista 33 avauskokoonpanossa. Hämäläinen pelasi myös kaikki neljä Eurooppa-liigan karsintojen ottelua. Lechin ja Hämäläisen kausi sujui hyvin uuden valmentajan johdolla. Hämäläinen teki toistamiseen oman maaliennätyksensä ja hän oli joukkueen paras maalintekijä 13 maalilla. Lech voitti Ekstraklasan ja Puolan mestaruuden pisteen erolla toiseksi tulleeseen Legia Varsovaan, ja joukkue pääsi seuraavan kauden Mestarien liigan karsintoihin. Hämäläinen pelasi myös Puolan Cupin finaalissa, jonka Lech hävisi Legia Varsovalle.


title: Kasper Hämäläinen

text: Lech ja Hämäläinen aloittivat kauden 2015–2016 voittamalla Puolan Super Cupin, kun joukkue voitti Legia Varsovan 3–1. Lech pelasi Mestarien liigan ja Eurooppa-liigan karsinnoissa ja selviytyi Eurooppa-liigan lohkovaiheeseen. Hämäläinen debytoi Eurooppa-liigassa 17. syyskuuta 2015 ottelussa Lech–Belenenses. Lech jäi lohkossaan Baselin ja Fiorentinan taakse kolmanneksi. Lohkon viimeiseksi Lech jätti Belenensesin, mutta joukkueen europelit päättyivät lohkovaiheeseen. Hämäläinen pelasi kaikissa kuudessa lohkovaiheen ottelussa. Hämäläinen pelasi syyskauden aikana 15 Puolan liigan ottelua, joissa hän teki kahdeksan maalia. Lech oli syyskauden päätteeksi Ekstraklasassa kuudes.


title: Kasper Hämäläinen

text: Kasper Hämäläinen siirtyi tammikuussa 2016 kolmen ja puolen vuoden sopimuksella Puolan Ekstraklasassa pelaavaan Legia Varsovaan. Hän debytoi Legian riveissä 14. helmikuuta 2016 ottelussa Legia–Jagiellonia. Hämäläinen pelasi kevätkauden aikana yhteensä 11 sarjaottelua pääasiassa vaihtopelaajana. Ensimmäisen maalinsa Legian riveissä hän teki 22. huhtikuuta 2016 ottelussa Legia–Cracovia. Yhteensä maaleja kertyi kevätkaudella kolme. Legia voitti Ekstraklasan ja Puolan mestaruuden kolmen pisteen erolla toiseksi tulleeseen Piast Gliwiceen, ja joukkue pääsi seuraavan kauden Mestarien liigan karsintoihin. Legia voitti kaudella 2015–2016 tuplamestaruuden, kun joukkue kukisti Puolan Cupin finaalissa Hämäläisen entisen seuran Lech Poznańin maalein 1–0.


title: Kasper Hämäläinen

text: Legia ja Hämäläinen lähtivät kauteen 2016–2017 uuden valmentajan Besnik Hasin johdolla. Legia aloitti kauden Puolan Super Cupin ottelulla, jonka se hävisi Lech Poznanille. Alkukausi Puolan liigassa sujui heikosti ja Jacek Magiera korvasi Hasin päävalmentajana. Joukkue eteni kuitenkin alkukauden aikana Mestarien liigan karsintojen kautta Mestarien liigan lohkovaiheeseen, jossa Legia jäi Dortmundin ja Real Madridin taakse lohkonsa kolmanneksi. Lohkon viimeiseksi Legia jätti Sportingin. Hämäläinen debytoi Mestarien liigassa 7. joulukuuta 2016 ottelussa Legia–Sporting. Legia jatkoi kevätkaudella europelejä Eurooppa-liigan pudotuspeleissä, jossa se hävisi 1. pudotuspelikierroksen otteluparinsa Ajaxille. Hämäläinen pelasi kauden aikana 31 Ekstraklasan ottelua, joista 14 avauskokoonpanossa. Maaleja hän teki Puolan liigassa seitsemän. Lisäksi Hämäläinen pelasi vaihtopelaajana neljässä europelissä. Legia nousi vaikean alkukauden jälkeen Ekstraklasan mestaruustaisteluun. Joukkue voitti toistamiseen Puolan mestaruuden kahden pisteen erolla sarjassa toiseksi tulleeseen Jagielloniaan ja pääsi jälleen seuraavan kauden Mestarien liigan karsintoihin.


title: Kasper Hämäläinen

text: Legian ja Hämäläisen kausi 2017–2018 alkoi Puolan Super Cupin ottelulla, jonka Legia hävisi Arka Gdynialle. Legia sai vastaansa Mestarien liigan 2. karsintakierroksella Veikkausliigassa pelanneen IFK Mariehamnin. Legia voitti otteluparin, mutta joukkue ei edennyt kuitenkaan Mestarien liigan eikä Eurooppa-liigan lohkovaiheeseen. Legia vaihtoi syksyllä jälleen valmentajaa, kun Jacek Magiera sai potkut, ja hänet korvasi Romeo Jozak. Keväällä myös Jozak sai potkut. Hämäläinen pelasi kauden aikana 31 Puolan liigan ottelua, joista avauskokoonpanossa 28. Maaleja hän teki liigaotteluissa kahdeksan. Lisäksi Hämäläinen pelasi kuudessa Mestarien liigan ja Eurooppa-liigan karsintojen ottelussa. Legia nousi edelliskauden tapaan alkukauden jälkeen mestaruustaisteluun, ja joukkue voitti kolmannen kerran peräkkäin Puolan mestaruuden, kun eroa toiseksi jääneeseen Jagielloniaan jäi kolme pistettä. Legia pääsi jälleen Mestarien liigan karsintoihin. Legia voitti kaudella 2017–2018 tuplamestaruuden, kun joukkue kukisti Puolan Cupin finaalissa Arka Gdynian maalein 2–1. Hämäläinen pelasi myös cupin finaalissa.


title: Kasper Hämäläinen

text: Kasper Hämäläinen debytoi ikäluokkansa (1986) maajoukkueessa 15-vuotiaana 28. helmikuuta 2002 Rio Maiorissa pelatussa maaottelussa Portugali–Suomi. Hämäläinen pelasi oman ikäluokkansa maajoukkueessa 27 maaottelua, ja hänet valittiin Suomen vuoden 2003 alle 17-vuotiaiden MM-kisojen joukkueeseen. Hämäläinen pelasi täydet minuutit kaikissa Suomen kolmessa ottelussa.


title: Kasper Hämäläinen

text: Alle 21-vuotiaiden maajoukkueessa Hämäläinen debytoi 20-vuotiaana 7. lokakuuta 2006 Senecissä pelatussa maaottelussa Slovakia–Suomi. Hämäläinen kuului Suomen vakiomiehistöön vuoden 2009 alle 21-vuotiaiden EM-kisojen karsintaotteluissa. Hämäläinen valittiin myös Suomen joukkueeseen EM-kisojen lopputurnaukseen, ja hän aloitti avauskokoonpanossa kaikissa Suomen kolmessa ottelussa. Hämäläinen pelasi yhteensä 21 nuorten maaottelua, joissa hän teki yhden maalin.


title: Kasper Hämäläinen

text: A-maajoukkueessa Hämäläinen debytoi 22-vuotiaana, kun Stuart Baxter valitsi hänet avauskokoonpanoon 19. marraskuuta 2008 St. Gallenissa pelatussa maaottelussa Sveitsi–Suomi. Ensimmäisen arvokisojen karsintaottelun Hämäläinen pelasi 10. lokakuuta 2009, kun Baxter vaihtoi hänet kentälle Olympiastadionilla pelatussa ottelussa Suomi–Wales. Hämäläinen vakiinnutti paikkansa maajoukkueessa syksyn 2009 aikana. Ensimmäiset A-maaottelumaalinsa Hämäläinen teki 17. marraskuuta 2010 Olympiastadionilla pelatussa vuoden 2012 EM-kisojen karsintojen ottelussa Suomi–San Marino, kun hän viimeisteli Suomen 2–0 ja 5–0 maalit 8–0-voittoon päättyneessä ottelussa. Hämäläinen on kuulunut Suomen vakiomiehistöön EM-karsinnoissa 2010–11, , EM-karsinnoissa 2014–15 ja . Hämäläinen on pelannut yhteensä 61 A-maaottelua.


title: Kasper Hämäläinen

text: Lech PoznańLegia Varsova"Tilanne 25. marraskuuta 2018."


title: Kasper Hämäläinen

text: "Tilanne 1. kesäkuuta 2016"


title: Niklas Moisander

text: Niklas Moisander (s. 29. syyskuuta 1985, Turku) on suomalainen jalkapalloilija, joka pelaa puolustajana Saksan Bundesligan Werder Bremenissä. Moisanderin veli Henrik Moisander on myös jalkapalloilija.


title: Niklas Moisander

text: Moisander nousi TPS:n edustusjoukkueeseen kaudella 2002. Heinäkuussa 2003 hän siirtyi hollantilaisen Ajaxin organisaatioon. Kolmen Ajaxin reservijoukkueessa vietetyn kauden jälkeen Moisander siirtyi toukokuussa 2006 Hollannin kakkostasolle Zwolleen, josta edelleen 600 000 euron siirtosummalla Hollannin liigan AZ:n riveihin kesäkuussa 2008. Moisander voitti AZ:ssa Hollannin mestaruuden 2008–2009 ja pääsi debytoimaan Mestarien liigassa seuraavalla kaudella. Moisander debytoi AZ:ssa myös Eurooppa-liigassa, ja hän toimi joukkueen kapteenina 2011–2012. Moisander palasi elokuussa 2012 takaisin Ajaxiin yli kolmella miljoonalla eurolla. Moisander voitti Ajaxissa Hollannin mestaruuden 2012–2013 sekä 2013–2014 ja toimi joukkueen kapteenina 2014–2015. Heinäkuussa 2015 Moisander siirtyi ilmaisella siirrolla italialaiseen Sampdoriaan, josta hänet myytiin 1,7 miljoonalla eurolla saksalaiseen Werder Bremeniin heinäkuussa 2016.


title: Niklas Moisander

text: A-maajoukkueessa Moisander debytoi 22-vuotiaana vuonna 2008 Turkkia vastaan, ja hän vakiinnutti paikkansa maajoukkueen vakiomiehistössä vuoden 2009 aikana. Ensimmäisen A-maaottelumaalin Moisander teki vuonna 2009 Walesia vastaan. Moisander oli maajoukkueen runkopelaaja EM-karsinnoissa 2010–11, ja EM-karsinnoissa 2014–15 ja . Moisander lopetti maajoukkueuransa syksyn 2017 maaotteluiden jälkeen. Hän pelasi yhteensä 62 A-maaottelua ja toimi maajoukkueen kapteenina vuosina 2011–2017.


title: Niklas Moisander

text: Sekä Suomen Palloliitto että Urheilutoimittajain liitto valitsivat Moisanderin Vuoden jalkapalloilijaksi vuosina 2012 ja 2013.


title: Niklas Moisander

text: Niklas Moisanderin pelaajaura aikuisten tasolla alkoi kaudella 2002, kun hän nousi TPS:n Ykkösessä pelanneen edustusjoukkueen kokoonpanoon. Veikkausliigassa Moisander debytoi 17-vuotiaana, kun Mika Laurikainen valitsi hänet avauskokoonpanoon 15. toukokuuta 2003 ottelussa FC Inter–TPS. Moisander pelasi kesäkuun loppuun mennessä yhdeksän liigaottelua, joista kaikki avauskokoonpanossa.


title: Niklas Moisander

text: Niklas Moisander siirtyi kesäkuussa tehdyn sopimuksen mukaisesti heinäkuussa 2003 2+2 -vuotisella sopimuksella Eredivisiessä eli Hollannin liigassa pelanneeseen Ajaxiin. Samalla joukkueeseen siirtyi Henrik Moisander. Moisander pelasi kolmen kauden aikana Ajaxin reservijoukkueessa, mutta ei loukkaantumisten vuoksi onnistunut murtautumaan edustusjoukkueen kokoonpanoon.


title: Niklas Moisander

text: Niklas Moisander siirtyi toukokuussa 2006 kahden vuoden sopimuksella Eerste Divisiessä eli Hollannin kakkostasolla pelanneeseen FC Zwolleen. Moisander debytoi Eerste Divisiessä 11. elokuuta 2006 ottelussa Fortuna Sittard–FC Zwolle. Moisander vakiinnutti heti paikkansa Zwollen avauskokoonpanossa, ja hän pelasi 38:sta ottelusta 34. Ensimmäisen maalin Zwollen riveissä Moisander teki 16. maaliskuuta 2007 ottelussa FC Omniworld–FC Zwolle. Joukkue sijoittui kaudella 2006–2007 sarjassa yhdeksänneksi.


title: Niklas Moisander

text: Moisander solmi lokakuussa 2007 vuoden jatkosopimuksen Zwollen kanssa ja jatkoi joukkueen avainpelaajana. Moisander pelasi 37 ottelua avauskokoonpanossa ja oli sivussa kokoonpanosta vain pelikiellon takia. Moisander teki kauden aikana neljä maalia. Zwolle oli sarjassa kaudella 2007–2008 neljäs ja pääsi nousukarsintoihin, mutta joukkue ei onnistunut nousemaan Hollannin liigaan.


title: Niklas Moisander

text: Niklas Moisander siirtyi kesäkuussa 2008 kolmen vuoden sopimuksella Eredivisiessä pelanneeseen AZ Alkmaariin. Seurat eivät julkistaneet siirtosummaa, mutta lehtitietojen mukaan AZ maksoi Moisanderista FC Zwollelle 600 000 euroa. Moisander debytoi Eredivisiessä 20. syyskuuta 2008 ottelussa AZ–PSV Eindhoven. Ensimmäisen maalin Eredivisiessä Moisander teki 3. lokakuuta 2008 ottelussa AZ–Sparta Rotterdam. Moisander vakiinnutti paikkansa AZ:n avauskokoonpanossa ja pelasi 22 liigaottelua, joista kaikissa täydet minuutit. Tammi-helmikuun otteluista hän oli sivussa polvivamman takia, mutta palasi pelikentille maaliskuun alussa. AZ varmisti Eredivisien voiton ja Hollannin mestaruuden neljänneksi viimeisellä kierroksella. Joukkue hävisi oman ottelunsa Vitesselle, mutta mestaruus varmistui kun myös FC Twente ja Ajax hävisivät omat ottelunsa. Hollannin kauden 2008–2009 mestari pääsi pelaamaan Mestarien liigaan seuraavalla kaudella. Moisander teki kauden päätteeksi vuoteen 2014 kestävän jatkosopimuksen AZ:n kanssa.


title: Niklas Moisander

text: Moisander ja AZ lähtivät kauteen 2009–2010 uusista lähtökohdista, kun joukkueen mestaruuteen valmentanut Louis van Gaal vaihtui Ronald Koemaniin. Kausi alkoi Johan Cruijff Schaalin eli Hollannin Super Cupin voitolla, kun joukkue voitti SC Heerenveenin 5–1. Moisander jatkoi joukkueen avainpelaajana myös uuden päävalmentajan alaisuudessa ja pelasi 28 liigaottelua, joista kaikki avauskokoonpanossa. Moisander teki edelliskauden tapaan yhden maalin. AZ pelasi kaudella 2009–2010 myös Mestarien liigan lohkovaiheessa. Moisander debytoi Mestarien liigassa 16. syyskuuta 2009 ottelussa Olympiakos–AZ. Joukkue jäi kuitenkin Arsenalin, Olympiakoksen ja Standard Liègen taakse lohkojumboksi, ja AZ:n euro-ottelut päättyivät lohkovaiheeseen. Moisander pelasi AZ:n kuudesta Mestarien liigan ottelusta viisi. Joukkueen kausi Hollannin liigassa oli edelliskautta heikompi ja päävalmentaja vaihtui jälleen, kun Koeman sai potkut ja Dick Advocaat otti joukkueen vetovastuun. AZ oli sarjassa viides ja pääsi Eurooppa-liigan karsintoihin seuraavalla kaudella.


title: Niklas Moisander

text: AZ lähti kauteen 2010–2011 jälleen uuden päävalmentajan johdolla, kun Gertjan Verbeek korvasi Advocaatin. Moisander valittiin joukkueen kapteenistoon, ja hän pääsi debytoimaan joukkueen kapteenina sarja-avauksessa. Moisander pelasi kauden aikana 29 liigaottelua avauskokoonpanossa ja oli pois vain pelikieltojen takia. Moisander oli myös suuressa roolissa Eurooppa-liigan karsinnoissa, jossa hän pelasi kaikissa AZ:n neljässä ottelussa täydet minuutit. Joukkue jatkoi euro-otteluita Eurooppa-liigan lohkovaiheessa, mutta se jäi lohkossaan Dynamo Kiovan ja BATE Borisovin taakse kolmanneksi. Lohkon viimeiseksi AZ jätti Sheriff Tiraspolin, mutta sen euro-ottelut päättyivät lohkovaiheeseen. Moisander pelasi lohkovaiheessa neljä Eurooppa-liigan ottelua. AZ oli Hollannin liigassa neljäs ja se pääsi toistamiseen Eurooppa-liigan karsintoihin seuraavalla kaudella.


title: Niklas Moisander

text: Edellisellä kaudella AZ:n kapteenistoon noussut Moisander nimettiin joukkueen kapteeniksi kaudeksi 2011–2012. Hän nousi kapteeniksi, kun edellisen kauden kapteeni Stijn Schaars siirtyi Portugaliin Sportingin riveihin. Joukkueen kapteeni pelasi yhteensä 30 liigaottelua avauskokoonpanossa ja oli jälleen pois vain pelikieltojen takia. Moisander onnistui myös maalinteossa yhden kauden tauon jälkeen. AZ eteni edelliskauden tapaan Eurooppa-liigan karsinnoista lohkovaiheeseen. Moisander pelasi neljässä karsintaottelussa täydet minuutit. Eurooppa-liigan lohkovaiheessa AZ oli lohkossaan toinen, kun se jätti taakseen Austria Wienin ja Malmö FF:n. Lohkon voitti Metalist Harkova. Kevätkaudella pelatuissa pudotuspeleissä AZ eteni puolivälieriin, kun se voitti Anderlechtin ja Udinesen. Puolivälierissä joukkue kuitenkin hävisi otteluparinsa Valencialle. Moisander pelasi AZ:n 12:sta Eurooppa-liigan ottelusta 10. AZ oli Hollannin liigassa toistamiseen neljäs ja se pääsi Eurooppa-liigan karsintoihin seuraavalla kaudella.


title: Niklas Moisander

text: Moisander ehti aloittaa kauden 2012–2013 AZ:n riveissä. Hän pelasi kaksi liigaottelua.


title: Niklas Moisander

text: Niklas Moisander siirtyi elokuussa 2012 kolmen vuoden sopimuksella edellisellä kaudella Eredivisien ja Hollannin mestaruuden voittaneeseen Ajaxiin. Seurat eivät julkistaneet siirtosummaa, mutta lehtitietojen mukaan Ajax maksoi Moisanderista AZ:lle hieman yli kolme miljoonaa euroa. Moisander debytoi Ajaxissa 25. elokuuta 2012 ottelussa Ajax–NAC Breda, ja hän teki maalin heti avausottelussaan. Moisander vakiinnutti paikkansa Ajaxin avauskokoonpanossa ja pelasi 29 ottelua avauskokoonpanossa. Päävalmentaja Frank de Boer valitsi Moisander heti myös Ajaxin kapteenistoon. Hän teki neljällä maalilla oman maaliennätyksensä Hollannin liigassa. Mestarien liigassa Moisander pelasi täydet minuutit kaikissa Ajaxin kuudessa lohkovaiheen ottelussa. Ensimmäisen Mestarien liigan maalin hän teki 3. lokakuuta 2012 ottelussa Ajax–Real Madrid. Ajax jäi lohkossaan kolmanneksi Borussia Dortmundin ja Real Madridin taakse. Lohkon viimeiseksi Ajax jätti Manchester Cityn. Ajaxin ottelut Mestarien liigassa päättyivät lohkovaiheeseen, mutta se jatkoi kevätkaudella europelejä Eurooppa-liigan pudotuspeleissä. Ajax hävisi kuitenkin 1. pudotuspelikierroksen otteluparinsa Steaua Bukarestille. Moisander pelasi myös Eurooppa-liigan otteluissa täydet minuutit. Sekä Suomen Palloliitto että Urheilutoimittajain liitto valitsivat Moisanderin vuodenvaihteessa Vuoden jalkapalloilijaksi 2012. Ajax voitti kolmannen kerran peräkkäin Eredivisien ja Hollannin mestaruuden ja pääsi myös seuraavalla kaudella Mestarien liigan lohkovaiheeseen.


title: Niklas Moisander

text: Moisanderin ja Ajaxin kausi 2013–2014 alkoi Johan Cruijff Schaalin eli Hollannin Super Cupin voitolla, kun joukkue voitti Moisanderin vanhan seuran AZ:n jatkoajalla maalein 3–2. Moisander jatkoi Ajaxin avainpelaajana, ja hän pelasi 23 liigaottelua. Moisander joutui olemaan kahteen otteeseen kokoonpanon ulkopuolella loukkaantumisen vuoksi, ja hän teki kauden aikana yhden liigamaalin. Moisander pääsi myös debytoimaan joukkueen kapteenina alkukaudesta, kun kapteeni Siem de Jong loukkaantui ja toinen varakapteeni Toby Alderweireld siirtyi Atlético Madridiin. Mestarien liigassa Moisander pelasi avauskokoonpanossa neljässä lohkovaiheen ottelussa. Ajax jäi lohkossaan kolmanneksi FC Barcelonan ja AC Milanin taakse. Lohkon viimeiseksi Ajax jätti Celticin. Ajaxin ottelut Mestarien liigassa päätyivät lohkovaiheeseen, mutta yksi kauden kohokohdista oli kuitenkin kotivoitto Barcelonasta. Ajax jatkoi kevätkaudella europelejä Eurooppa-liigan pudotuspeleissä, mutta hävisi 1. pudotuspelikierroksen otteluparinsa Red Bull Salzburgille. Moisander pelasi yhdessä Eurooppa-liigan ottelussa. Sekä Suomen Palloliitto että Urheilutoimittajain liitto valitsivat Moisanderin vuodenvaihteessa toistamiseen Vuoden jalkapalloilijaksi 2013. Ajax voitti neljännen kerran peräkkäin Eredivisien ja Hollannin mestaruuden, mutta hävisi kuitenkin Hollannin Cupin finaalin Zwollelle maalein 1–5. Ajax pääsi jälleen seuraavalla kaudella Mestarien liigan lohkovaiheeseen.


title: Niklas Moisander

text: Edellisellä kaudella Ajaxin kapteenina debytoinut Moisander nimettiin joukkueen kapteeniksi kaudeksi 2014–2015. Hän nousi kapteeniksi, kun edellisen kauden kapteeni Siem de Jong siirtyi Englantiin Newcastlen riveihin. Moisanderin ja Ajaxin kausi alkoi tappiolla Hollannin Super Cupissa, kun Zwolle voitti Ajaxin maalein 1–0. Moisander pelasi 25 liigaottelua, ja helmikuun loppuun mennessä hän oli sivussa vain kahdesta ottelusta. Loppukaudesta peliaika kuitenkin väheni seuraavan kesän seurasiirron vuoksi ja peliaikaa kertyi maalis-toukokuun aikana vain kolmessa ottelussa. Mestarien liigassa Moisander pelasi avauskokoonpanossa viidessä lohkovaiheen ottelussa. Ajax sai lohkoonsa jälleen FC Barcelonan ja jäi lohkossaan taas kolmanneksi Barcelonan ja PSG:n taakse. Lohkon viimeiseksi Ajax jätti APOEL:in. Ajax jatkoi kevätkaudella europelejä Eurooppa-liigan pudotuspeleissä. Ajax eteni 1. kierrokselta neljännesvälieriin, kun se voitti Legia Varsovan. Puolivälierissä joukkue kuitenkin hävisi otteluparinsa Dniprolle. Moisander ei pelannut kevään Eurooppa-liigan otteluissa. Ajaxin neljän mestaruuden putki katkesi, kun PSV Eindhoven voitti Eredivisien ja Hollannin mestaruuden selvällä 17 pisteen erolla. Toiseksi jäänyt Ajax pääsi liigakakkosena seuraavan kauden Mestarien liigan karsintoihin. Kapteeni Moisander hyvästeli Amsterdam ArenA:n yleisön kauden viimeisessä kotiottelussa ja päävalmentaja Frank de Boer piti hänelle kiitospuheen kannattajien edessä.


title: Niklas Moisander

text: Niklas Moisander siirtyi heinäkuussa 2015 kolmen vuoden sopimuksella Italian Serie A:ssa pelanneeseen Sampdoriaan. Sopimus julkaistiin jo maaliskuussa ja sopimuksen päätyttyä Ajaxissa siirto tapahtui ilmaiseksi. Moisander debytoi Serie A:ssa 30. elokuuta 2015 ottelussa Napoli–Sampdoria. Moisander pelasi rikkonaisen kauden aikana 22 ottelua, joista 19 avauskokoonpanossa. Sampdorian syyskausi sujui alavireisesti, ja kun joukkue voitti seitsemästä ottelusta vain yhden, seura erotti marraskuussa päävalmentaja Walter Zengan. Moisander tippui Zengan viimeisissä otteluissa vaihtopelaajaksi. Uusi valmentaja Vincenzo Montella ei onnistunut kuitenkaan nostamaan joukkuetta 10. sijalta sarjan kärkeen, vaan joukkue oli lopulta sarjassa vasta 15. Moisander palasi Montellan johdolla takaisin avauskokoonpanon pelaajaksi, mutta loppukaudesta hän joutui jälleen sivuun avauskokoonpanosta loukkaantumisen vuoksi. Sampdorian europelit loppuivat heti Eurooppa-liigan 3. karsintakierroksella, kun se hävisi otteluparinsa serbialaiselle Vojvodinalle yhteismaalein 2–4. Moisander ei pelannut Eurooppa-liigan karsintaotteluissa. Kauden päätteeksi myös Vincenzo Montella jätti seuran.


title: Niklas Moisander

text: Niklas Moisander siirtyi heinäkuussa 2016 kolmen vuoden sopimuksella Saksan Bundesligassa pelaavaan Werder Bremeniin. Seurat eivät julkistaneet siirtosummaa, mutta lehtitietojen mukaan Werder Bremen maksoi Moisanderista Sampdorialle 1,7 miljoonaa euroa. Moisander debytoi Bundesligassa 17. syyskuuta 2016 ottelussa Mönchengladbach–Werder Bremen. Joukkueen kausi alkoi surkeasti kolmella tappiolla, ja seura antoi Moisanderin debyyttiottelun jälkeen potkut päävalmentaja Viktor Skrypnykille. Uudeksi päävalmentajaksi nimitettiin U23-joukkueen valmentaja Alexander Nouri. Moisander vakiinnutti paikkansa avauskokoonpanossa ja pelasi 30 liigaottelua, joista 29 avauskokoonpanossa. Suuren roolin joukkueessa ottanut Moisander debytoi loppukaudesta myös joukkueen kapteenina, kun kapteeni Clemens Fritz ja varakapteeni Zlatko Junuzović puuttuivat kokoonpanosta. Werder Bremen pelasi pitkään putoamistaistelussa, mutta kevätkauden 11 tappiottoman ottelun ansiosta joukkue nousi taistelemaan jopa europelipaikoista. Joukkue sijoittui kauden 2016–2017 Bundesligassa lopulta kahdeksanneksi.


title: Niklas Moisander

text: Werder Bremenin kausi 2017–2018 alkoi edelliskauttakin heikommin. Joukkue pelasi ensimmäiset yksitoista ottelua ilman voittoa, ja päävalmentaja Alexander Nouri sai potkut lokakuussa. Uudeksi päävalmentajaksi nimitettiin Werder Bremenin kakkosjoukkueen valmentaja Florian Kohfeldt. Moisander jatkoi Werder Bremenin avainpelaajana, ja hän pelasi yhteensä 25 liigaottelua avauskokoonpanossa. Ensimmäisen maalinsa Bundesligassa Moisander teki Lukas Hradeckýn taakse 3. marraskuuta 2017 ottelussa Eintracht Frankfurt–Werder Bremen. Moisanderin maali oli erityinen, koska se oli ensimmäinen suomalaispelaajan tekemä maali suomalaiselle maalivahdille Bundesligassa. Moisander toimi edelliskauden tapaan joukkueen kapteenina, kun kapteeni Zlatko Junuzović ja varakapteeni Max Kruse puuttuivat kokoonpanosta. Werder Bremen nousi kevätkauden aikana Kohfeldtin johdolla pois sarjan putoamistaistelusta, ja joukkueen lopullinen sijoitus Bundesligassa oli yhdestoista.


title: Niklas Moisander

text: Niklas Moisander debytoi ikäluokkansa (1985) maajoukkueessa 14-vuotiaana 29. elokuuta 2000 Hallstavikissa pelatussa maaottelussa Ruotsi–Suomi. Moisander pelasi oman ikäluokkansa maajoukkueessa 24 maaottelua, vuotta vanhempien (1984) maajoukkueessa 11 maaottelua ja kaksi vuotta vanhempien (1983) maajoukkueessa yhden maaottelun. Poikien maaotteluissa Moisander teki yhden maalin.


title: Niklas Moisander

text: Alle 21-vuotiaiden maajoukkueessa Moisander debytoi 19-vuotiaana 10. helmikuuta 2005 Kyproksella Limassolissa pelatussa maaottelussa Slovakia–Suomi. Moisander pelasi kahdeksan nuorten maaottelua ja hän teki niissä yhden maalin.


title: Niklas Moisander

text: A-maajoukkueessa Moisander debytoi 22-vuotiaana, kun Stuart Baxter vaihtoi hänet kentälle 29. toukokuuta 2008 Saksan Duisburgissa pelatussa maaottelussa Turkki–Suomi. Moisander oli mukana Suomen joukkueessa syksyllä 2008 sekä keväällä 2009 otteluissa, mutta jäi kuitenkin ilman peliminuutteja. Ensimmäisen arvokisojen karsintaottelun Moisander pelasi kesäkuun 2009 tuplamaaottelussa, kun Baxter vaihtoi hänet Toni Kallion tilalle 10. kesäkuuta Olympiastadionilla pelatussa ottelussa Venäjää vastaan. Moisander aloitti avauskokoonpanossa vasempana puolustajana seuraavassa karsintaottelussa syyskuun vierasottelussa Azerbaidžania vastaan ja pelasi täydet minuutit kaikissa neljässä karsintaottelussa syys-lokakuussa 2009. Ensimmäisen A-maaottelumaalinsa Moisander teki 10. lokakuuta 2009 Olympiastadionilla pelatussa karsintaottelussa Suomi–Wales, kun hän viimeisteli Suomen voittomaalin 2–1-voittoon päättyneessä ottelussa. Suomi sijoittui vuoden 2010 MM-kisojen karsintalohkossaan kolmanneksi Saksan ja Venäjän jälkeen. Lohkossa Suomen taakse jäivät Wales, Azerbaidžan ja Liechtenstein. Moisander pelasi Suomen kymmenestä karsintaottelusta viisi, joissa hän teki yhden maalin. Moisander pelasi vuosina 2008–2009 yhteensä kahdeksan maaottelua.


title: Niklas Moisander

text: Moisander jatkoi A-maajoukkueen vasempana puolustajana myös vuoden 2012 EM-kisojen karsintoihin valmistavissa otteluissa sekä syksyn 2010 karsintaotteluissa. Moisander pelasi kaikissa neljässä karsintaottelussa täydet 90 minuuttia. Suomi hävisi kolme ensimmäistä otteluaan Moldovalle, Hollannille sekä Unkarille, ja päävalmentaja vaihtui Unkari-ottelun jälkeen. A-maajoukkue ja Moisander pelasivat vuoden viimeisen karsintaottelun Olli Huttusen alaisuudessa. Mixu Paatelainen aloitti A-maajoukkueen uutena päävalmentajana keväällä 2011, ja Moisander jatkoi A-maajoukkueen vakiopelaajana myös Paatelaisen alaisuudessa. Paatelainen siirsi Moisanderin vasemman puolustajan paikalta toppariksi heti ensimmäisessä karsintaottelussaan San Marinoa vastaan ja syksyn 2011 karsintaotteluissa Moisander muodosti toppariparin Joona Toivion kanssa. Paatelainen nosti Moisanderin myös A-maajoukkueen kapteeniksi elokuussa 2011. Moisander pelasi kaikissa vuoden 2011 karsintaotteluissa täydet 90 minuuttia. Suomi sijoittui vuoden 2012 EM-kisojen karsintalohkossaan neljänneksi Hollannin, Ruotsin ja Unkarin jälkeen. Lohkossa Suomen taakse jäivät Moldova ja San Marino. Moisander pelasi kaikissa Suomen kymmenessä karsintaottelussa täydet minuutit ja vuosina 2010–2011 yhteensä 16 maaottelua.


title: Niklas Moisander

text: A-maajoukkue lähti uuden kapteeninsa Moisanderin johdolla. Moisander pelasi kaksi karsintoihin valmistavaa ottelua ja molemmissa syksyn 2012 karsintaotteluissa. Hän pelasi otteluissa täydet 90 minuuttia ja muodosti toppariparin sekä Joona Toivion että Juhani Ojalan kanssa. Vuoden 2014 MM-kisojen karsintojen ehdottomaksi tapaukseksi jäi Gijónissa maaliskuussa 2013 pelattu vierasottelu Espanjaa vastaan. Suomi venyi ottelussa 1–1-tasapeliin hallitsevaa maailmanmestaria ja Euroopan mestaria vastaan. Moisander pelasi ottelussa täydet 90 minuuttia. Toisen A-maaottelumaalinsa Moisander teki 14. elokuuta 2013 vanhalla kotikentällään Turussa Veritas Stadionilla pelatussa maaottelussa Suomi–Slovenia, kun hän vei Suomen 1–0-johtoon 2–0-voittoon päättyneessä ottelussa. Moisander pelasi vuoden 2013 kuudesta karsintaotteluista neljä, oli pelikiellossa kotiottelussa Valko-Venäjää vastaan ja loukkaantuneena karsintojen päätöspelissä Ranskaa vastaan. Vuoden 2013 karsintaotteluissa Moisanderin toppariparina pelasivat Toivio, Ojala sekä Petri Pasanen. Suomi sijoittui vuoden 2014 MM-kisojen karsintalohkossaan kolmanneksi Espanjan ja Ranskan jälkeen. Lohkossa Suomen taakse jäivät Georgia ja Valko-Venäjä. Moisander pelasi Suomen kahdeksasta karsintaottelusta kuudessa täydet minuutit ja vuosina 2012–2013 yhteensä 13 maaottelua, joissa hän teki yhden maalin.


title: Niklas Moisander

text: Odotukset vuoden 2016 EM-kisojen karsintoja kohtaan olivat suuret, kun lopputurnaukseen pääsi ensimmäistä kertaa 24 maata. Kapteeni Moisander pelasi neljässä karsintoihin valmistavassa maaottelussa, ja hän muodosti syksyn 2014 karsintaotteluissa jälleen toppariparin Joona Toivion kanssa. Moisander pelasi kaikissa vuoden 2014 karsintaotteluissa täydet 90 minuuttia. Suomi voitti karsintojen avausottelussa Färsaaret, mutta sai sen jälkeen vain yhden pisteen seuraavista viidestä ottelusta. Suomen hävittyä neljä karsintaottelua peräkkäin päävalmentaja Mixu Paatelainen sai potkut kesäkuussa 2015, ja loppuvuoden maajoukkueen päävalmentajana toimi Markku Kanerva. Moisander pelasi maalis- ja kesäkuun karsintaotteluissa täydet minuutit, mutta joutui jäämään sivuun syyskuun maaotteluista loukkaantumisen vuoksi. Moisander pelasi lopulta vain yhdessä karsintaottelussa Kanervan alaisuudessa. Vuoden 2015 karsintaotteluissa Moisanderin toppariparina pelasivat Toivio, Markus Halsti ja Paulus Arajuuri. Suomi jäi vuoden 2016 EM-kisojen karsintalohkossaan neljänneksi Pohjois-Irlannin, Romanian ja Unkarin jälkeen. Lohkossa Suomen taakse jäivät Färsaaret ja Kreikka. Moisander pelasi Suomen kymmenestä karsintaottelusta seitsemän ja vuosina 2014–2015 yhteensä 13 maaottelua.


title: Niklas Moisander

text: Suomi aloitti valmistautumisen uuden päävalmentajan Hans Backen johdolla. Moisander jäi sivuun kokoonpanosta maalis- ja kesäkuun maaotteluissa, mutta muodosti karsintojen alkaessa syksyllä 2016 topparikolmikon Paulus Arajuuren ja Thomas Lamin kanssa Backen 5–3–2-ryhmityksessä. Moisander pelasi kolmessa vuoden 2016 karsintaottelussa. A-maajoukkueen vuosi 2016 oli synkkä, kun joukkue ei voittanut vuoden aikana yhtään ottelua. Suomi sai neljästä karsintaottelusta vain yhden pisteen, ja päävalmentaja Backe sai potkut joulukuussa 2016. Uudeksi päävalmentajaksi nimitettiin Markku Kanerva. Maajoukkue palasi Kanervan alaisuudessa neljän puolustajan linjaan, ja kapteeni Moisander pelasi maalis- ja kesäkuun maaotteluissa topparina täydet 90 minuuttia. MM-karsintojen loppu sujui Suomelta hyvin ja neljä ottelua toi syksyllä 2017 kahdeksan pistettä. Moisander oli sivussa syyskuun karsintaotteluista, mutta palasi avauskokoonpanoon vasempana pakkina lokakuun peleissä. Suomi jäi vuoden 2018 MM-kisojen karsintalohkossaan viidenneksi Islannin, Kroatian, Ukrainan ja Turkin jälkeen. Lohkossa Suomen taakse jäi Kosovo. Moisander pelasi Suomen kymmenestä karsintaottelusta seitsemän ja vuosina 2016–2017 yhteensä 11 maaottelua. Moisander ilmoitti marraskuussa 2017 lopettavansa maajoukkueuransa 62 A-maaottelun jälkeen. Viimeiseksi maaotteluksi jäi 9. marraskuuta 2017 Telia 5G Areenalla pelattu maaottelu Suomi–Viro.


title: Niklas Moisander

text:
AZAjax
"Tilanne 25. marraskuuta 2018."


title: Niklas Moisander

text: MM- ja EM-karsintaotteluita


title: Ara Pacis

text: Ara Pacis Augustae (usein vain Ara Pacis, , kirjamellisesti "Pax Augustan alttari") on alttari, joka toimi kulttirakennuksena Pax Augusta -jumalattarelle. Rooman senaatti rakennutti sen vuosina 13–9 eaa. Rooman Marskentälle Augustuksen voitettua viimeiset vastustajansa Hispaniassa ja Galliassa. Alttarin oli tarkoitus ilmentää sitä rauhaa ja hyvinvointia, jonka Rooman sotilaallinen mahti ja Augustuksen hallinto takasivat. Edward Gibbon antoi tälle rauhan ja vaurauden kaudelle myöhemmin nimen Pax Romana.


title: Ara Pacis

text: Pax Augusta oli myöhemmälle antiikille tyypillinen abstrakti hyvejumaluus. Muita Augustuksen pystyttämiä temppeleitä olivat "Victoria Augusta" () ja "Iustitia Augusta" (). Augustus myös nimesi Forum Romanumilla sijainneen Concordian temppelin "Concordia Augustaksi" ().


title: Ara Pacis

text: Alttari tehtiin Lunan marmorista ja koristeltiin reliefein. Itse alttaria ympäröi marmorinen suoja-aitaus, jossa oli kohokuvioita Rooman myyttisestä menneisyydestä, sekä vuoden 13 eaa. uhrikulkueesta, jossa kuvataan myös Augustus lähisukulaisineen.


title: Ara Pacis

text: Nykyisen alttarin koristeina on sekä alkuperäisiä reliefejä että niiden kipsikopioita. Jotkut alkuperäisistä reliefeistä ovat eri maiden museoissa, muun muassa Louvressa. Mussolini siirsi alttarin vuonna 1938 alkuperäiseltä paikaltaan lähelle Augustuksen mausoleumia. Alttarille on sittemmin rakennettu moderni suojarakennus.


title: Vidin

text: Vidin () on kaupunki Tonavan etelärannalla Luoteis-Bulgariassa, lähellä Serbian ja Romanian rajoja. Asukasluku (2011) on 63 257. Vidin on Vidinin alueen pääkaupunki.


title: Vidin

text: Kaupungista on hyviä laivayhteyksiä Tonavaa pitkin. Vidinistä Tonavan yli Romanian puolelle Calafatiin johtaa vuonna 2013 valmistunut Uusi Eurooppa -silta.


title: Psi (tietokoneohjelma)

text: Psi on etenkin avointa lähdekoodia suosivissa piireissä paljon käytetty Jabber-asiakasohjelma, joka on saatavilla moniin eri käyttöjärjestelmiin (kuten useimpiin Linux-, Mac OS X- ja Microsoft Windows -järjestelmiin).


title: Transavia

text: transavia.com on hollantilainen halpalentoyhtiö, joka on itsenäinen osa Air France-KLM yhtymää. Schipholin kansainvälinen lentoasema (AMS) Amsterdamissa on yhtiön tärkein tukikohta ja Rotterdamin lentoasema on sen toissijainen solmukohta (RTM). transavia.com lentää pääasiassa reitti- ja charterlentoja vapaa-ajan kohteisiin. Yhtiö aloitti lennot Amsterdamista Helsinki-Vantaalle 2017.


title: Transavia

text: Yhtiö perustettiin 1965 nimellä Transavia Limburg. Yhtiön nimi muutettiin 1966 Transavia Hollandiksi ja se aloitti toimintansa 17. marraskuuta 1966. 1986 yhtiön nimi muutettiin Transavia Airlinesiksi ja se aloitti ensimmäisenä lentoyhtiönä Yhdistyneiden Kuningaskuntien ja Alankomaiden välisen open skies -sopimuksen hyödyntämisen. Transavia avasi Amsterdamin ja Lontoon Gatwickin välisen reitin 26. lokakuuta 1986.


title: Transavia

text: Vuonna 1991 yhtiön tärkein osakkeenomistaja, Nedlloyd, myi 80 % osuutensa KLM:lle. 1998 Transavia aloitti ensimmäisen ulkomaisena lentoyhtiönä Kreikan sisäiset lennot. Kesäkuussa 2003 KLM osti loput 20 % Transaviasta, jolloin siitä tuli kokonaan KLM:n omistuksessa oleva tytäryhtiö. Air Francen ja KLM:n yhdistymisen seurauksena Transaviasta tuli Air France-KLMn täysin omistama tytäryhtiö.


title: Transavia

text: Transavia oli 2000-luvun alussa pääasiassa charterlentoyhtiö, jonka halpalentoyhtiö tunnettiin nimellä Basiq Air. Tuotemerkit yhdistettiin transavia.comiksi 1. tammikuuta 2005.


title: Mies matkallaan

text: Mies matkallaan on Eero Raittisen studioalbumi.


title: KLM uk

text: KLM uk oli KLM:n brittiläinen tytäryhtiö, joka operoi lyhyen matkan Fokker- ja ATR- ja BAe-lentokoneilla.


title: KLM uk

text: KLM osti aiemmin nimillä AirUK ja Air Anglia tunnetun yhtiön huhtikuussa 1999. Se aloitti uusia reittejä Amsterdamista Yhdistyneen kuningaskunnan paikallislentoasemille, ja reitit muualle kuin Alankomaihin joko suljettiin tai siirrettiin tytäryhtiö Buzzille. KLM uk:n reittiverkostoon jäi lopulta vain 15 kohdetta. Päätös sen yhdistämisestä KLM Cityhopperiin tehtiin vuonna 2002.


title: KLM uk

text: KLM uk käytti seuraavia lentokoneita:


title: Keski-ikä

text: Keski-ikä tarkoittaa ihmisen ikäkautta nuoruuden ja vanhuuden välissä.


title: Keski-ikä

text: Ajanjaksoa on yritetty määrittää useiden yritysten kautta, ja monet näistä päätyvät ihmisen keskimääräisen eliniän kolmanteen neljännekseen. Collins Dictionaryn mukaan keski-ikä ajoittuu suurin piirtein elinvuosille 40–60. Oxford English Dictionary antaa samankaltaisen määritelmän, mutta vuosille 45–60. Erik H. Erikson taas ajoittaa iän elinvuosille 40–65.


title: Vielä vähän aikaa

text: Vielä vähän aikaa on Eero Raittisen studioalbumi, joka on julkaistu vuonna 1993. Sony Music julkaisi albumin digitaalissa jakelukanavissa 2009.


Kriminologian ja oikeuspolitiikan instituutti (Krimo) on Helsingin yliopiston valtiotieteellisen tiedekunnan yhteydessä toimiva tutkimusyksikkö, joka aloitti toimintansa 1.1.2015. Instituutin edeltäjiä ovat oikeusministeriön alaisuudessa vuosina 1974-2014 toiminut Oikeuspoliittinen tutkimuslaitos ja vuosina 1963-1974 toiminut Kriminologinen tutkimuslaitos.


title: Kriminologian ja oikeuspolitiikan instituutti

text: Kriminologian ja oikeuspolitiikan instituutista annetun lain (1139/2007) mukaan instituutin tehtävänä on 1) harjoittaa riippumatonta kriminologista ja muuta oikeuspoliittista tutkimusta ottaen huomioon oikeusministeriön ja yhteiskunnan tietotarpeet; 2) seurata ja analysoida rikollisuutta, rikollisuuden kontrollin ja seuraamusjärjestelmän toimintaa, oikeusoloja ja lainsäädännön vaikutuksia sekä raportoida niiden kehityspiirteistä; ja 3) ylläpitää sille laissa säädettyjen tehtävien hoitamiseksi tarvittavia tutkimusrekistereitä. Instituutissa harjoitettavan tutkimuksen leimallinen piirre on yhteiskuntatieteellisen ja oikeudellisen näkökulman yhdistäminen.


text: Instituutin johtaja on OTT, professori Tapio Lappi-Seppälä.


title: Asianajotoimisto

text: Asianajotoimisto on oikeusalan palveluita tarjoava yritys, jonka tulee asianajajalain mukaan aina olla asianajajan tai asianajajien omistama. Asianajajan ammattinimikettä saa käyttää vain Suomen Asianajajaliittoon kuuluva lakimies. Asianajaja on aina henkilökohtaisessa vastuussa toimiston asiakkaalle huolimattomuudella aiheutetusta vahingosta, vaikka toimisto olisi osakeyhtiömuotoinen. Asianajotoimistolla on oltava vastuuvakuutus asiakkaalle aiheutetun vahingon varalta.


title: Asianajotoimisto

text: Suomen suurimmissa asianajotoimistoissa oli yli sata lakimiestä. Valtaosassa toimistoja on kuitenkin vain yksi tai kaksi lakimiestä.


title: Asianajotoimisto

text: Suomessa on myös valtion omistamia julkisia oikeusaputoimistoja. Niissä toimivat julkiset oikeusavustajat voivat olla myös Asianajajaliiton jäseniä, eli asianajajia. Sen sijaan lakiasiantoimistoissa työskentelevät lakimiehet eivät ole asianajajia, eivätkä ole julkisen valvonnan alaisia. Niissä vastuu asiakkaalle aiheutuneesta vahingosta voi rajautua vain yhtiön osakepääomaan, eikä vastuuvakuutusta välttämättä ole.


title: Asianajotoimisto

text: Suomessa on hieman yli 1000 asianajotoimistoa.


title: Kryptoanalyysi

text: Kryptoanalyysi on tieteenala, joka pyrkii kehittämään keinoja avata salakirjoituksia. Sen eräänlainen vastakohta on kryptografia, joka pyrkii kehittämään salakirjoituskeinoja. Tietokoneiden kanssa siitä käytetään nimitystä dekryptaus.


title: Kryptoanalyysi

text: Kryptoanalyysillä pyritään murtamaan salaus tuntematta purkuavainta. Purkuavainta etsitään salausalgoritmien ominaisuuksien ja siirrettävän datan ominaisuuksien perusteella. Salatun viestin purkaminen "raa'alla voimalla" tarkoittaa, että salauksen purkuun ei tunneta muuta menetelmää kuin kaikkien mahdollisten avainavaruuden alkioiden kokeileminen. Tätä jatketaan kunnes saadaan viesti ymmärrettävään muotoon. Esimerkiksi AES-salattua viestiä pidetään murtamattomana, joten tällaisen viestin purkuun ei tunneta muuta menetelmää kuin "raaka voima", joka 256-bittisellä AES salauksella veisi kymmeniä vuosia nykyisillä supertietokoneillakin.


title: Kryptoanalyysi

text: Ennen arabialaisen Abu Yusuf al-Kindin keksimää kryptoanalyyttista menetelmää olivat salakirjoituksella salatut viestit käytännössä mahdottomia avata ilman koodiavainta. Hänen uudenaikaiset menetelmänsä kuten frekvenssianalyysi mahdollistivat kryptoanalyytikkojen synnyn. Kryptoanalyysi levisi keskiajalla myös Eurooppaan, missä muutama kryptoanalyytikko tuli hyvin tunnetuksi.


title: Kryptoanalyysi

text: Giovanni Soro oli ensimmäisiä suuria eurooppalaisia kryptoanalyytikkoja. Soro nimitettiin Venetsian salakirjoitussihteeriksi 1506. Soro niitti paljon mainetta ja häneen turvauduttiin useasti Venetsiankin ulkopuolelta. Mm. Vatikaani pyysi häneltä palveluksia useammin kuin kerran. Soro ei kuitenkaan ollut täysin vilpitön paavia kohtaan: hän väitti paaville, että Vatikaanin salausjärjestelmä olisi mahdotonta murtaa, jolloin hänen onnistui tuudittaa Vatikaanin kryptografit valheelliseen turvallisuudentunteeseen. Osoittamalla Vatikaanin salakirjoituksen heikkoudet Soro olisi samalla kehottanut näitä luomaan uuden ja tehokkaamman systeemin, jota hän ei välttämättä itsekään pystynyt murtamaan.


title: Kryptoanalyysi

text: Venetsian ja Vatikaanin asemat Euroopan suurimpina salakirjoitusvaltoina muuttuivat pian. Ranskan kuningas Frans I palkkasi palvelukseensa useita kryptoanalyytikkoja, joista kuuluisin oli Philibert Baboun. Ranskan mahti kryptoanalyyttisena suurvaltana vakiintui lopullisesti kuninkaan palkattua 1500-luvun lopussa François Vièten palvelukseensa. Tämä onnistui tehtävissään niin hyvin, että Espanjan kuningas vetosi jopa Vatikaaniin väittäen Vièten olevan liitossa paholaisen kanssa, muuten tämä ei olisi pystynyt olemaan niin verrattoman loistava kryptoanalyytikko. Paavi kuitenkin tiesi muun Euroopan tavoin, että espanjalaisten salakirjoitus oli naurettavan helppo avata verrattuna muiden maiden salakirjoituksiin. Espanja ei ollut panostanut kryptografiaan, minkä vuoksi viestien salaustaso oli laskenut huomattavasti. Myös Vatikaanin omat kryptoanalyytikot osasivat avata kuninkaan viestejä ilman ongelmia.


title: Kryptoanalyysi

text:
Maailmansotien aikana kehitettiin sähkömekaanisia salakirjoituslaitteita kuten Enigma ja Lorenz. Viisaasti käytettynä niillä olisi voitu saada aikaan hyvin vahva, oman aikansa teknisillä resursseilla käytännössä lähes murtamaton salaus.
Akselivaltojen salatekstien purkamiseen tähdänneet tutkimukset johtivat muun muassa ensimmäisten ohjelmoitavien tietokoneiden kehittämiseen. Tutkijoista ehkä tunnetuin on matemaatikko Alan Turing, joka oli kehittänyt ohjelmoitavan tietokoneen teoreettisen mallin jo 1936.


title: Kryptoanalyysi

text: Kvanttitietokone pystyisi mahdollisesti avaamaan suurten lukujen jaollisuuteen perustuvat asymmetriset salakirjoitusmenetelmät nykyistä paljon tehokkaammin. Koneet ovat kuitenkin ainakin vielä hyvin alkeellisella tasolla.


title: Kryptoanalyysi

text: Kvanttietokoneiden ei uskota kykenevän murskaavan nopeaan symmetristen salausmenetelmien murtamiseen. Groverin algoritmilla väsytyshyökkäyksen (engl. "brute-force attack") viemä aika on neliöjuuri perinteisen tietokoneen viemästä ajasta. Algoritmi on optimaalinen kyseiseen tarkoitukseen, nopeampi tekniikka ei ole mahdollinen. Groverin algoritmi johtaa käytännössä avaimen pituuden puolittumiseen, mikä ei ole merkittävää kun avaimen pituus on esimerkiksi 256 bittiä.


title: Kryptoanalyysi

text: Symmetristen algoritmien murtamiseen yleisimmät tekniikat ovat differentiaalinen kryptoanalyysi ja lineaarinen kryptoanalyysi.


title: Tulevaisuuden tutkimuskeskus

text: Tulevaisuuden tutkimuskeskus (engl. ) on Turun yliopiston kauppakorkeakoulun ainelaitos. Se on Pohjoismaiden suurin tulevaisuudentutkimukseen ja ennakointiin erikoistunut akateeminen tutkimuslaitos. Keskuksessa työskentelee yli 50 asiantuntijaa kolmessa eri toimipisteessä Turussa, Helsingissä ja Tampereella.


title: Tulevaisuuden tutkimuskeskus

text: Tulevaisuuden tutkimuskeskus on monitieteinen akateeminen tutkimus-, koulutus- ja kehittämisorganisaatio, jonka johtoajatuksena on vastuullinen ja kestävä tulevaisuus. Keskus tuottaa näkemyksellistä tulevaisuustietoa, jonka tavoitteena on antaa välineitä vastuulliseen päätöksentekoon ja herättää yhteiskunnallista keskustelua. Keskuksen tutkimushankkeissa tutkitaan vaihtoehtoisia tulevaisuuksia sekä niihin sisältyviä haasteita ja mahdollisuuksia.


title: Tulevaisuuden tutkimuskeskus

text: Tulevaisuuden tutkimuskeskus on perustettu Opetusministeriön päätöksellä Turun kauppakorkeakoulun yhteyteen vuonna 1992. Vuoden 2010 alusta heinäkuun 2013 loppuun keskus toimi Turun yliopiston erillislaitoksena. 1.8.2013 alkaen keskus on toiminut Turun kauppakorkeakoulun ainelaitoksena. Keskuksen toiminnasta vastaa keskuksen johtaja, jonka esimiehenä toimii kauppakorkeakoulun johtaja. Lisäksi keskuksen johtajan apuna toimii johtoryhmä sekä neuvottelukunta, joka tekee ehdotuksia keskuksen toiminnan kehittämiseksi.


title: Tulevaisuuden tutkimuskeskus

text: Tutkimustoiminta kattaa laajalti tieteellisen tutkimuksen eri sektoreita. Vankka ja monitieteellinen perustutkimus luo hyvän pohjan soveltavalle tutkimukselle, erilaisille tilaustutkimuksille sekä koulutus- ja kehittämishankkeille. Keskus tekee organisaatio- ja asiakaskohtaisia sekä verkostopohjaisia hankkeita, jotka ovat käytännönläheisiä ja osallistavia. Ne avaavat uusia näkökulmia sekä antavat välineitä erilaisiin kehittämisprosesseihin. Tyypillisiä kehittämiskohteita ovat ennakointiosaaminen ja ennakointijärjestelmien luominen sekä tulevaisuussuuntautunut ajattelu ja toiminta organisaatioissa.


title: Tulevaisuuden tutkimuskeskus

text: Tulevaisuuden tutkimuskeskuksessa tehdään vuosittain noin 60 tutkimusta ja lukuisia pienempiä selvityksiä. Tutkimusta rahoittavat sekä kansalliset toimijat (TEKES, Suomen Akatemia, säätiöt, ministeriöt) että kansainväliset ohjelmat (osana laajempia EU-hankkeita tehtävä tutkimus).


title: Tulevaisuuden tutkimuskeskus

text: Tulevaisuuden tutkimuskeskus kouluttaa tulevaisuudenosaajia tarjoamalla akateemista koulutusta sekä tutkinto- että jatko-opiskelijoille. Tulevaisuudentutkimus on Turun kauppakorkeakoulun pääaine, jota voi opiskella tulevaisuudentutkimuksen maisteriohjelmassa (Master’s Degree Programme in Futures Studies) sekä tulevaisuudentutkimuksen jatkokoulutusohjelmassa.


title: Tulevaisuuden tutkimuskeskus

text: Keskus koordinoi Tulevaisuudentutkimuksen Verkostoakatemiaa (TVA), joka on valtakunnallinen yliopistojen tulevaisuudentutkimuksen opetus- ja tutkimusverkosto. TVA:n opintokokonaisuutta voi opiskella sen jäsenyliopistoissa ympäri Suomea.


title: Tulevaisuuden tutkimuskeskus

text: Näiden lisäksi Tulevaisuuden tutkimuskeskuksessa koordinoidaan monitieteistä Kestävän kehityksen opintokokonaisuutta sekä tutkitaan aktiivisesti oppimiseen ja opetukseen liittyviä kysymyksiä.


title: Modern Times Group

text: Modern Times Group MTG AB on ruotsalainen mediayhtiö. MTG muodostettiin Kinnevik-sijoitusyhtiön mediayhtiöistä, joka hajautettiin vuonna 1997 yhtiön osakkeenomistajien kesken. Yhtiöihin kuului muun muassa Viasat-tv-yhtiö ja Metro International-kaupunkilehtikonsepti. Viasatin omistukseen kuuluvia televisiokanavia ovat muun muassa TV3 (ensimmäinen ruotsalainen mainosrahoitteinen tv-kanava), TV6, Viasat Sport ja Viasat Film.


title: Modern Times Group

text: Lisäksi MTG omistaa muun muassa RIX FM-, Lugna Favoriter- ja Bandit Rock-radiokanavat sekä Cdon.com-verkkokaupan. MTG omisti aiemmin osan Radio Novasta. MTG on listattu Tukholman pörssissä tunnuksilla MTG A ja MTG B.


title: Syrakusan taistelu (397 eaa.)

text: Syrakusan taistelu käytiin 397 eaa. karthagolaisten tunkeutuessa Sisiliaan. Taistelu käytiin karthagolaisten ja Syrakusan kreikkalaisen siirtokunnan välillä. Se päättyi kreikkalaisten voittoon.


The London International Financial Futures and Options Exchange (LIFFE) oli Lontoon futuuripörssin nimenä tammikuuhun 2002 asti, jolloin se siirtyi Euronextin omistukseen. Se tunnetaan nykyään nimellä Euronext.liffe. Pörssi perustettiin 1982 ja se oli aikanaan Euroopan suurin johdannaispörssi. LIFFE menetti markkinaosuuttaan merkittävästi 1990-luvun lopussa siirryttyään merkittäviä kilpailijoitansa myöhemmin edullisempaan elektroniseen kaupankäyntijärjestelmään.


title: London International Financial Futures and Options Exchange

text: Euronext.liffen pääkilpailijoita ovat Eurex, Chicago Board Options Exchange ja Chicago Mercantile Exchange.


title: Intel Pentium D

text:
Pentium D on Intelin kaksiytiminen Pentium 4:ään pohjautuva suoritinsarja. Ensimmäiset sarjan suorittimet esiteltiin 2005 keväällä Intel Developer Forum -tapahtumassa. Pentium D oli ensimmäinen useampaa ydintä käyttävä suoritin samaan aikaan julkaistun Pentium Extreme Edition -mallin kanssa.
Loppukesästä 2006 ilmestynyt Core 2 -sarja korvasi Pentium D:t tarjoten paremman suorituskyvyn ja energiatehokkuuden.


title: Riitta Leppiniemi

text: Riitta Maria Leppiniemi (s. 25. kesäkuuta 1962 Kankaanpää) on suomalainen varatuomari ja asianajaja, joka on osakkaana helsinkiläisessä Asianajotoimisto Susiluoto Oy:ssä. Hän tuli tunnetuksi avustettuaan Nils Gustafssonia Bodomjärven murhajutussa sekä yksityiselämän loukkauksesta syytettyä Susan Ruususta. Muita Leppiniemen hoitamia tunnettuja tapauksia ovat muun muassa Jari Aarnion ja Jari Sillanpään oikeudenkäynnit.


title: Riitta Leppiniemi

text: Leppiniemi toimi Suomen Asianajajaliiton puheenjohtaja vuosina 2007–2010. Vuosina 1999–2002 hän oli Helsingin Asianajajayhdistyksen puheenjohtaja, ja sen jälkeen vuodesta 2001 Asianajajaliiton hallituksen jäsen ja varapuheenjohtaja ennen valintaansa puheenjohtajaksi kesäkuussa 2007. Hän on ollut myös Kuluttajavalituslautakunnan X jaoston jäsen 1999–2003 sekä tuomarinvalintalautakunnan jäsen vuodesta 2010 lähtien.


title: Riitta Leppiniemi

text: Vuonna 2013 Leppiniemelle myönnettiin Suomen Asianajajaliiton säätiön Matti Ylöstalo -palkinto ja 2015 Suomen Lakimiesliiton yrittäjyyspalkinto.


title: Porvoon Butchers

text: Porvoon Butchers on alkusyksystä 1986 perustettu porvoolainen amerikkalaisen jalkapallon erikoisseura. Sen kotikenttä on Porvoon keskuskenttä.


title: Porvoon Butchers

text: Porvoon Butchers on perustettu alkusyksystä 1986. Keravan Bulldogseissa tuolloin pelannut Reijo Silomaa, sekä lajista kiinnostuneet Timo Seppänen ja Jari Nyman järjestivät ensimmäiset harjoitukset, johon kiinnostuneita pelaajia saapui pitkälti puskaradio-mainostuksella. Seuran varsinainen perustamiskokous järjestettiin Porvoon Kokonhallilla 13.9.1986. Joukkueen nimeksi valittiin tuolloin äänestyksen jälkeen "Porvoon Butchers" yhdeksällä äänellä. Toiseksi äänestyksessä tuli nimivaihtoehto "Shotguns" seitsemällä äänellä.


title: Porvoon Butchers

text: Ensimmäisen kerran Butchers pelasi toista joukkuetta vastaan 16.5.1987, jolloin harjoituksissa vastassa oli Keravan Bulldogs. Ottelu pelattiin hiekkakentällä ja se päättyi lukemiin 0-0.


title: Porvoon Butchers

text: Ensimmäisen näytösottelunsa Butchers pelasi Porvoossa 23.5.1987, jolloin vastassa oli Helsingin Roostersin kakkosjoukkue ja katsomossa jopa n. 600 katsojaa. Ottelu päättyi vierasjoukkueen selvään 6-42 voittoon. Butchersin historian ensimmäisen touchdownin merkkasi itselleen Jouni Virta.


title: Porvoon Butchers

text: Joukkueen historian ensimmäinen sarjakausi oli vuoden 1987 II-divisioona ja joukkueen päävalmentajana tuolle kaudelle johdatti yhdysvaltalainen Dale Wonacott. Kausi enteili jo tuolloin tulevasta menestyksestä joukkueen hävittyä vain avausottelunsa Lahti Jetsille ja kausi päättyikin sarjanousuun recordilla 7-1.


title: Porvoon Butchers

text: Kaudella 1988 joukkue osallistui siis I-divisioonaan. Runkosarjassa joukkue jatkoi edelliseltä kaudelta tuttua menoaan ja päätti runkosarjan viiteen voittoon, yhteen tasapeliin ja kahteen tappioon. Pudotuspeleissä Butchers peittosi Jetsin 0-31 ja Spagettimaljassa kärsi tappion TAFT:lle. Nousukarsinnassa Butchers voitti kuitenkin Pori Bearsin 31-0 ja nousi Vaahteraliigaan.


title: Porvoon Butchers

text: Ensimmäisen kerran Butchers esiintyi Vaahteraliigassa jo vuonna 1989, jolloin nousu ylimmälle sarjatasolle jäi kuitenkin vain yhden kauden mittaiseksi. Vuodesta 1991 lähtien Porvoo pelasi koko 1990-luvun Vaahteraliigassa saavuttaen vuonna 1995 ensimmäisen SM-mitalinsa voitettuaan pronssia. SM-hopeaa joukkue saavutti vuonna 1997.


title: Porvoon Butchers

text: Butchers piti taloudellisten syiden vuoksi välivuoden miesten tasolla vuonna 2000 ja palasi seuraavana vuonna I-divisioonaan. Joukkue voittikin I-divisioonan 2001 ja näin nousi jälleen Vaahteraliigaan.


title: Porvoon Butchers

text: Vuonna 2002 Butchers sijoittui Vaahteraliigassa viidenneksi ja vuonna 2003 pronssille. Vuonna 2004 joukkue jäi mitalien ulkopuolelle. Kaudella 2005 Butchers voitti ensimmäistä kertaa Vaahteraliigan ja vei Vaahteramaljan Porvooseen. Joukkue puolusti mestaruuttaan onnistuneesti viitenä seuraavana vuonna peräkkäin. Kuuteen peräkkäiseen mestaruuteen on pystynyt Butchersin lisäksi vain helsinkiläinen Roosters.


title: Porvoon Butchers

text:
Butchersilla on naisten amerikkalaisen jalkapallon joukkue. Lisäksi myös juniorijoukkueet A- (alle 21-vuotiaat), B- (alle 19-vuotiaat), C- (alle 17-vuotiaat), D- (alle 15-vuotiaat) ja E-junioreissa (alle 13-vuotiaat).
Miesten pelinrakentajana toimii Kimmo Kiviharju.
Naisten joukkue perustettiin vuonna 2004 ja se pelaa I-divisioonassa.
Naisten pelinrakentajana/QB pelaa Nina Kosonen.


title: Fantastinen sinfonia

text: Fantastinen sinfonia op. 14 () on Hector Berliozin säveltämä orkesteriteos vuodelta 1830. Sinfonian alaotsikko kuuluu: ”Episodi erään taiteilijan elämästä.”


title: Fantastinen sinfonia

text: Vaikka sinfonian taustalla on Berliozin ja näyttelijätär Harriet Smithsonin myrskyisä rakkaustarina, on sinfonia omistettu Venäjän keisarille Nikolai I:lle.


title: Fantastinen sinfonia

text: Teokseen sisältyy jaksoja, joiden sisältönä ovat oopiumiunessa nähdyt houreet. Oopiumi oli tuolloin taiteilijoiden suosima muotihuume. Musiikinhistoriallisesti merkittävää "Fantastisessa sinfoniassa" on johtoaiheen (ransk. "idée fixe" 'päähänpinttymä') käyttö sinfonian jokaisessa osassa. Sittemmin Richard Wagner käytti johtoaihetekniikkaa oopperoissaan.


title: Fantastinen sinfonia

text: "Fantastisen sinfonian" ensimmäinen osa "Unelmia, intohimoja" ("Rêveries. Passions") kertoo taiteilijan pakkomielteestä: hän kaipaa ihanteellista rakastettua. Hän kohtaa neidon, joka on juuri sellainen kuin taiteilija on unelmissaan toivonut. Hän rakastuu tähän epätoivoisesti, mikä herättää hänessä iloa, mustasukkaisuutta ja raivoa. Mutta lopussa korostuvat taiteilijan tuntema lempeys ja suru sekä uskonnon suoma lohtu.


title: Fantastinen sinfonia

text: Osan alku on hidas ja täynnä uneliasta melankoliaa. Sinfonian johtoaihe perustuu Berliozin nuoruudensävellykseen.


title: Fantastinen sinfonia

text: Käyrätorvien ja viulujen arpeggioiden jälkeen musiikki kiihtyy, ja pian viulut ja huilu soittavat taiteilijan rakastettua kuvaavan teeman, joka toistuu eri muodoissa kaikissa sinfonian osissa ja toimii näin sitä yhdistävänä motiivina. Kehittely- ja kertausjaksossa musiikki muuttuu energiseksi. Sitten orkesterin nopeiden ja dramaattisuutta tavoittelevien sointujen jälkeen kuullaan viipyilevänä soiva osio, kooda – religioso.


title: Fantastinen sinfonia

text: Toisessa osassa ”Tanssiaiset” ("Un Bal") taiteilija uneksii olevansa tanssiaisissa. Hän näkee tanssijoiden joukossa vilahduksen rakastetustaan, mikä saa hänen mielensä kuohumaan.


title: Fantastinen sinfonia

text: Harppujen arpeggiot ja viulut luovat tunnelman tanssisalonkiin ja melkein heti tämän jälkeen viulut aloittavat tanssimelodian, jota harput säestävät. Yhtäkkiä sävellaji vaihtuu pahaenteisesti, kun johtoaihe (rakastetun teema) kuullaan uudelleen huilun ja oboen soittamana, valssin rytmeihin sekoittuneena. Tunnelma tyyntyy pian ennalleen valssin tahtien voimistuessa. Pitkähkössä loppuosassa klarinetit soittavat soinnukkaan osan, mutta juuri kun musiikki saa tanssijat pyörähtelemään pitkin lattiaa, johtoaihe palaa hetkeksi, ennen kuin tanssi päättyy kiihkeään lopukkeeseen.


title: Fantastinen sinfonia

text: Kolmannessa osassa ”Kohtaus maalla” ("Scène aux champs") taiteilija on maaseudulla. Hän kuuntelee kahden paimenen laulavan sveitsiläistä melodiaa "Ranz des vaches" (jolla kutsuttiin lehmät lypsettäviksi) ja toivoo yksinäisyytensä jäävän väliaikaiseksi. Synkät ajatukset painavat hänen mieltään, mutta lopulta hän tyyntyy. Sitten paimenet kutsuvat jälleen karjaa, mutta saavat vastaukseksi vain ukkosen jyrinän.


title: Fantastinen sinfonia

text: Seuraavaksi kuullaan toisen paimenen soittavan englannintorvea ja toisen paimenen vastaavan oboella. Viulut ja huilu soittavat pitkän ja surullisen melodian, johon orkesteri kohta yhtyy. Bassoäänet rikkovat rauhan ja saavat vastauksekseen rakastetun teemasta tutun melodian, jonka soittavat unohtumattomasti huilu ja oboet. Seuraa myrskyisä osio, jonka jälkeen paimenteema tuo rauhan takaisin. Osa päättyy paimenten soittamien huilujen surullisiin säveliin, johon patarummut vastaavat ukkosen jyrähtelyä jäljitellen.


title: Fantastinen sinfonia

text: Osassa ”Marssi mestauslavalle” ("Marche au Supplice") taiteilija kuvittelee tappaneensa rakastettunsa. Hänet on tuomittu kuolemaan, ja häntä viedään mestauslavalle kansan seuratessa hänen kulkuaan.


title: Fantastinen sinfonia

text: Rummut, matalat jouset ja kivahtelevat pasuunat luovat osan alkuun dramaattisen jännityksen. Pian marssimelodian jälkeen vaski- ja puupuhaltimet soittavat äänekkäästi. Juuri ennen dramaattista huipentumaa rakastetun teema kuullaan nopeasti klarinetilla soitettuna, minkä jälkeen giljotiini kirskahtaa ja osa päättyy viimeisiin äänekkäisiin tahteihin.


title: Fantastinen sinfonia

text: Viimeinen osa ”Uni noitasapatista” ("Songe d'une nuit du Sabbat") kuvaa taiteilijaa noitien, aaveiden ja hirviöiden ympäröimänä Kyöpelinvuorella.


title: Fantastinen sinfonia

text: Johtoaihe kuullaan jälleen, mutta tällä kertaa se soi irvokkaassa ja vääristyneessä muodossa, ja kalmantanssi parodioi sielunmessua ("Dies irae"). Rakastettu on saapunut noitasapattiin, ja kaikki tervehtivät häntä.


title: Fantastinen sinfonia

text: Johtoaihe soi nyt tanssimuodossa pilkallisesti Es-vireisellä klarinetilla. Sitten "Dies irae" kuullaan pahaenteisten kellojen kumahdellessa. Tätä seuraa fugato, jossa orkesterin soitinryhmät jäljittelevät toisiaan. "Dies irae" palaa ja liittyy noitien orgioihin.


title: Fantastinen sinfonia

text: "Fantastisen sinfonian" keskeisimpiin piirteisiin kuuluu Berliozin mestarillinen, uraauurtava soitinnus. Hän ei käyttänyt vain harvinaisia soittimia, vaan hän yhdisteli niitä uudella tavalla. Sinfonian orkesterikokoonpanossa on mm. neljä fagottia, neljä erityyppistä klarinettia, suuret kellot (C ja G), kornetit, trumpetit, neljä harppua ja englannintorvet. Soitinnuksessa hyödynnetään myös stereoefektejä: 1. ja 2. viulut on sijoitettu kapellimestarin vasemmalle ja oikealle puolelle, samoin kaksi harppua vasemmalle ja kaksi harppua oikealle puolelle orkesteria. Myös patarumpuja käytetään uudenlaisella tavalla – lähes solistisesti – kolmannessa osassa.


title: Fantastinen sinfonia

text: Viimeisen osan "Dies irae" -jaksossa käytetään ofikleideja (nykyisen tuuban edeltäjiä), neljää fagottia, Es-vireistä klarinettia ja kahta kelloa. Osan lopussa luodaan aavemaista tunnelmaa jousien pizzicatoilla, jotka kuvaavat luurankojen tanssia.


title: Ruda Śląska

text: Ruda Śląska on kaupunki Sleesiassa Etelä-Puolassa, noin 20 kilometriä Katowicestä luoteeseen. Vuonna 2008 siellä oli 144 584 asukasta ja koko Katowicen kaupunkialueella asuu 2,7 miljoonaa asukasta. Kaupunki on kuulunut vuodesta 1999 Sleesian voivodikuntaan ja jota ennen Katowicen voivodikuntaan. Suomennettuna kaupungin nimi tarkoittaa Sleesian Malmia. Siellä on ollut sinkkikaivos. Moottoritiet A4 ja Drogowa Trasa Średnicowa kulkevat kaupungin läpi. Carrickfergus, Pohjois-Irlannista on ystävyyskaupunki.


title: Castra

text: Castra (lat. "linnoitettu leiri") oli roomalainen sotilasleiri. Castrat olivat yksi Rooman sotilaallisen menestyksen avaintekijöistä, sillä niiden avulla legioonat pysyivät sotaretkillä jatkuvasti hyvin huollettuina ja iskukykyisinä.


title: Castra

text: Marssilla sotajoukko kuljetti telttoja ja paaluja, joista rakennettiin leiri joka yöksi. Paaluista tehtiin nelikulmainen suoja-aitaus, jonka sisälle teltat pystytettiin tarkasti määrättyyn järjestykseen päällikön teltan ("praetorium") ympärille.


title: Castra

text: Pysyvämmässä talvileirissä ("castra hiberna") teltat korvattiin parakeilla ja muilla rakennuksilla. Monista pitkäaikaisista leireistä kehittyi vähitellen kaupunkeja. Esimerkiksi Torinon ja Xantenin paikalla on aikoinaan sijainnut roomalainen sotilasleiri.


title: Rybnik

text: Rybnik on kaupunki Sleesiassa, Etelä-Puolassa, lähellä Tšekin tasavallan rajaa. Sieltä on Krakovaan noin sata ja Varsovaan 290 kilometriä. Vuonna 2010 Rybnikissä oli 141 353 asukasta.


title: Rybnik

text: Kaupungin nimi tarkoittaa kalalammikkoa vanhalla puolan kielellä, ja kalanviljely oli sen keskeinen elinkeino keskiajalla. Toisen maailmansodan jälkeen hiilikaivokset ovat nousseet merkittäväksi vaurauden lähteeksi. Rybnikin työttömyystilanne on parempi kuin Puolassa keskimäärin.


title: Kivikko (Kemi)

text: Kivikon kaupunginosa on yksi Kemin kaupunginosista. Kivikko sijaitsee pääosin Perämerentien itäpuolella ja kaupungin keskustan pohjoispuolella.


title: Kivikko (Kemi)

text: Kivikko on pääosin omakotitaloaluetta. Kivikankaan pienalueella sijaitsee ammattikorkeakoulun tekniikan yksikkö ja sinne on ryhmittynyt uuden teknologian yrityksistä muodostunut keskittymä. Suuri osa alueen työpaikoista on keskittynyt juuri Kivikankaalle.


title: Słupsk

text: Słupsk () on kaupunki Pommerin voivodikunnassa Luoteis-Puolassa, parikymmentä kilometriä Itämeren rannikolta sisämaahan. Kaupungin asukasluku oli 93 206 vuonna 2015. Kaupunki on syntynyt keskiajalla ja ollut pitkään saksalaisten asuttama. Nykyisin Słupsk on Pommerin teollisuuden keskus. Siellä tuotetaan maatalouskoneita, huonekaluja, kenkiä ja kosmetiikkaa. Se on Vantaan ja Arkangelin ystävyyskaupunki.


title: Sosnowiec

text: Sosnowiec () on kaupunki Etelä-Puolassa, Katowicen naapurissa. Vuonna 2010 siellä oli 218 422 asukasta. Sosnowiec on perinteinen kaivoskaupunki jossa on ollut raskasta teollisuutta, mutta viime vuosikymmeninä se on kehittänyt kaupan ja palvelualan työpaikkoja. Kaupungissa toimii Sleesian yliopisto, teknillinen korkeakoulu ja lääketieteellinen akatemia.


title: Jääkiekon Euroopan cup

text: Euroopan cup oli jääkiekon seurajoukkueiden välinen turnaus, jolla ratkaistiin Euroopan-mestaruus vuosina 1966–1997. Kilpailun lakkauttamisen jälkeen on pelattu European Hockey Leagueta (EHL) ja European Champions Cupia (ECC). Vuonna 2008 perustettiin samankaltainen kansainvälinen seurajoukkuekilpailu Champions Hockey League, johon seurat eivät tosin aina pääse kansallisen sarjan menestyksen perusteella, vaan kyseessä on seurojen järjestämä kilpailu. Ensimmäisen kautensa jälkeen CHL-liigaa jatkettiin vuonna 2014.


title: Jääkiekon Euroopan cup

text: Eniten cupin mestaruuksia on voittanut neuvostoliittolainen Moskovan TsSKA, joka hallitsi cupia ylivoimaisesti 1970- ja 1980 luvuilla. Toiseksi menestynein maa cupissa oli Tšekkoslovakia. Vasta 1990-luvulla mestaruus meni Tšekkoslovakian ja Neuvostoliiton ulkopuolelle, kun ruotsalais- ja suomalaisseurat saavuttivat cupin mestaruuden. Kilpailu lakkautettiin vuonna 1997.


title: Jääkiekon Euroopan cup

text: Vuosina 1979–1990 Euroopan cupissa ei pelattu loppuottelua kahden joukkueen välillä vaan mestaruus ratkesi sarjataulukon perusteella. Kaudella 1973–1974 TsSKA Moskova pääsi suoraan loppuotteluun ja toisesta loppuottelupaikasta kamppailivat Tilburg Trappers ja Tesla Pardubice. Tesla eteni loppuotteluun, joten Trappersin voidaan katsoa olleen kolmas ja pronssipaikalla.


title: Herttua Siniparran linna

text: Herttua Siniparran linna (A kékszakállú herceg vára) on Béla Bartókin vuonna 1911 säveltämä, Siniparta-satuun perustuva ooppera, johon libreton on kirjoittanut Béla Balázs. Teos esitettiin ensimmäisen kerran vasta vuonna 1918, sillä Bartók kirjoitti teoksen niin suurelle orkesterille, että teosta ei uskottu voitavan esittää.Näyttämö esittää herttua Siniparran linnan salia, johon ulkoa johtaa pieni rautainen ovi; linna on ikkunaton ja pimeä. Siniparta johdattaa Judithin rautaoven kautta saliin. Tämä on jättänyt vanhempansa, veljensä ja sulhasensa seuratakseen Sinipartaa ja tullakseen hänen vaimokseen. Herttua kysyy, haluaako Judith jäädä hänen luokseen, ja tämä vastaa hänen vuokseen jo jättäneen kotinsa. Siniparta painaa hänet rintaansa vasten, rautainen ovi sulkeutuu heidän takanaan. Judith pyytää Sinipartaa näyttämään hänelle linnaansa. Hän huomaa seitsemän mustaa ovea salin seinässä. Hän koputtaa ensimmäiseen ja kuulee vastaukseksi valittavan huokauksen. Siniparran antamalla avaimella Judith avaa oven, josta tulvii punainen valovirta huoneeseen. Ovi johdattaa kidutuskammioon, jonka seinät ovat verestä punaiset. Judith haluaa avata myös muut ovet. Toisen takana on asehuone julmine sotavarusteineen, jotka loistavat kellanpunaisessa valossa. Kolmas ovi kätkee aarrekammion loistavine kruunuineen, koruineen ja jalokivineen, joista kultainen valo säteilee. Neljäs avautuu sinenhohtoiseen puutarhaan ja viidennen oven takana on Siniparran koko valtakunta niittyineen, metsineen ja vuorineen kimmeltäen auringon loistavassa valossa. Jokaisessa huoneessa Judith on nähnyt myös verta. Hän tahtoo herttuan varoituksista huolimatta avata myös kaksi viimeistä ovea. Kuudennen oven avautuessa peittyy valoisa sali varjoihin. Judith näkee liikkumattoman järvenpinnan, joka on muodostunut kyynelistä. Hän painautuu Siniparran rintaa vasten ja tämä suutelee häntä pitkään. Judith kysyy, montako naista Siniparta on rakastanut ennen häntä. Kun tämä ei vastaa, pyytää Judith häneltä seitsemännen oven avainta aavistaen, että se kätkee taakseen Siniparran aikaisemmat murhatut vaimot. Oven avautuessa astuu kuun hopeisessa valossa sisään kolme kaunista, kalpeaa naista, jokaisella yllään kruunu, viitta ja loistavat korut. Ensimmäisen Siniparta kertoo kohdanneensa elämänsä aamussa, toisen keskipäivässä ja kolmannen illassa. Judithin, vaimoista kauneimman, hän kohtasi elämänsä yössä, ja hänen jälkeensä ei ole muuta kuin ikuinen yö. Siniparta astuu kolmannelle ovelle, ottaa sieltä kruunun, viitan ja kaulakorun, ja pukee Judithin yön kuningattareksi. He katsovat toisiaan pitkään. Sitten Judith kääntyy hitaasti ja seuraa aikaisempia vaimoja seitsemännen oven taakse, joka sulkeutuu hänen jälkeensä. Yö kattaa linnansalin, jonka pimeyteen Siniparta häviää.


title: Syrakusan taistelu

text: Syrakusan taistelu tai Syrakusan piiritys voi viitata seuraaviin taisteluihin tai piirityksiin antiikin Syrakusan kaupungin lähellä tai ympärillä:


title: Sotahuuto (tapahtuma)

text: Sotahuuto on kerran vuodessa järjestettävä Suomen suurin boffaustapahtuma, jossa sadat osallistujat taistelevat keskenään boffereilla eli pehmoaseilla. Tapahtuma kestää yhden viikonlopun verran ja se on järjestetty tyypillisesti kesä- tai heinäkuussa.


title: Sotahuuto (tapahtuma)

text: Sotahuudossa vastakkain taistelee yleensä kaksi, kolme tai neljä armeijaa, jotka koostuvat monista noin parinkymmenen hengen ryhmistä. Tapahtuma on jaettu peräkkäin taisteltaviin skenaarioihin. Sotahuudossa on joka vuosi vaihtuva historiallinen teema, johon armeijajako ja pelattavat skenaariot löyhästi pohjautuvat.


title: Sotahuuto (tapahtuma)

text: Vuoden 2006 Sotahuudon jälkeen perustettiin Sotahuuto-yhdistys ry edistämään toimintaa ja toimimaan vuosittaisin vaihtuville järjestäjätahoille yhtenäisenä tiedotuskanavana ja päättämään mm. tapahtuman säännöistä. Ennen Sotahuuto-tapahtumia kotimaiset taistelutapahtumat olivat selvästi pienempiä osanottajaluvultaan, eikä niitä järjestetty yhtä säännöllisesti.Sotahuudon väki koostuu siihen ilmoittautuneista ryhmistä, joiden koko vaihtelee alle kymmenestä useisiin kymmeniin taistelijoihin. Ryhmien sisällä jokaisella on yhtenäinen vaatetus ja varustus josta ryhmäläinen voidaan tunnistaa. Jokaisella ryhmällä on lisäksi lippu, jota lipunkantaja kantaa ryhmän mukana.


title: Sotahuuto (tapahtuma)

text: Tavallisimpia varusteita ovat miekka ja kilpi sekä keihäs, mutta myös hilpareita, jousia ja heittokeihäitä on runsaasti käytössä. Sotahuudossa voidaan käyttää myös haarniskoita, jotka suojaavat peittämäänsä osumakohtaa yhdeltä osumalta. Tavallisimpia haarniskoita ovat kypärä ja rengaspanssari. Haarniskoiden ulkonäöltä ja materiaalilta vaaditaan kohtalaista autenttisuutta panssaripisteen saamiseksi. Erilaisen varustuksen, kokemuksen ja taistelutyylin perusteella eri ryhmillä on erilaisia rooleja linjataistelusta tiedusteluun.


title: Sotahuuto (tapahtuma)

text: Osallistuvat ryhmät jaetaan etukäteen neljästä kuuteen armeijaan, jotka taistelevat vuorollaan toistensa kanssa ja harvoissa tapauksissa jopa kaikki keskenään.


title: Sotahuuto (tapahtuma)

text: Armeijat taistelevat keskenään kunnes toinen armeija on tuhottu, skenaarion tavoitteet on saavutettu tai aika loppuu. Pelatuista skenaarioista lasketaan jokaiselle ryhmällä pisteet. Tavallisimpia skenaarioita ovatSotahuudolta on tullut jo muutaman järjestyskerran jälkeen järjestäytyneempi ja sen osallistujamäärä on kasvanut reippaasti. Vuoden 2005 reilusta kahdesta sadasta osallistujasta noustiin muutamassa vuodessa yli viiden sadan ja vuonna 2016 päästiin jo noin 650:een osallistujaan.. Osallistujien ikähaitari on laaja ja kokemus vaihtelee ensikertalaisista yli kymmenen Sotahuudon veteraaneihin. Tapahtuman ikäraja on 15 vuotta.


title: Sotahuuto (tapahtuma)

text: Sotahuuto on synnyttänyt lukuisia aktiivisia boffausryhmiä ympäri Suomea. Tapahtumien myötä harrastus on lisääntynyt, verkottunut ja yhtenäistynyt sääntöjen ja varusteiden osalta. Sotahuuto on tuonut boffaukseen historiallista yleisilmettä fantasiateeman sijaan.


title: Kotkan Titaanit

text: Kotkan Titaanit on kotkalainen vuonna 1974 perustettu jääkiekkoseura, joka on parhaimmillaan pelannut neljä kautta Suomen toiseksi korkeimmalla sarjatasolla. Titaanit pelaa kotiottelunsa KSOY Areenalla, jonne mahtuu lähes kaksi tuhatta (1958) katsojaa.


title: Kotkan Titaanit

text:
Titaanien edeltäjä oli Sunilan Sisu. Titaanit pelasi Suomen toiseksi korkeimmalla sarjatasolla kaksi kautta 1990-luvun puolessa välissä. Silloin se sijoittui kaudella 1995–1996 sijalle 11. ja seuraavalla kaudella sijalle 12. Suomi-sarjassa Titaanit pelasi sen perustamisesta 1999–2000 lähtien aina kauteen 2006–2007 asti. Kauden 2006–2007 päätteeksi seura voitti Suomi-sarjan mestaruuden ja nousi Mestikseen kaudeksi 2007–2008, missä se pelasi myös kauden 2008–2009.
Mestiskarsinnassa seura esitti varmoja otteita ja nousi Mestikseen yhden pisteen erolla ennen Kooveeta. Mestiskarsintojen aikana pelattiin myös Suomi-sarjan finaalit Titaanien ja Lempäälän Kisan kesken, joista toisen Titaanit voitti ja toisen pelasi tasan. Näin ollen voittojen ratkaistessa seurassa saatiin juhlia Suomi-sarjan mestaruutta.


title: Kotkan Titaanit

text: Titaanien kausi 2007–2008 Mestiksessä oli vaikea loukkaantumisten, pelaaja- ja valmentajavaihdosten takia, eikä kotkalaisjoukkue saanut missään vaiheessa runkosarjan aikana peliään kunnolla rullaamaan. Mestiksen karsinnoissa Titaanit sen sijaan esitti varmoja otteita ja säilytti paikkansa Mestiksessä myös kaudelle 2008–2009 lopulta varsin kivuttomasti, voittamalla koko karsintasarjan selkeällä erolla seuraavaan.


title: Kotkan Titaanit

text: Seuraavalla kaudella Titaanien vaikeudet jatkuivat ja joukkue joutui aloittamaan pelinsä kahdeksan ottelun mittaisella vierasputkella kotihallinsa jäädytyslaitteistoremontin takia. Kohtalaisesti alkanut pelisesonki kääntyi marras-joulukuun taitteessa, kotkalaisten hävitessä peräti 15 ottelua putkeen. Sen myötä paikka kevään karsintasarjassa yhdessä sarjajumboksi jääneen SaPKon kanssa varmistui. Karsinnoissa Titaanien ohi Mestikseen nousi RoKi ja Titaanit putosi takaisin Suomi-sarjaan.


title: Kotkan Titaanit

text: Seuran miesten edustusjoukkue pelasi vielä kaudella 2009–2010 Suomi-sarjassa. Joulukuussa 2009 edustusjoukkuetta hallinnoinut Titaanit Hockey Oy meni kuitenkin konkurssiin, kun Mestis-kausilta oli kertynyt liikaa velkaa. Konkurssin vuoksi Titaanit menetti paikkansa Suomi-sarjassa, mutta pystyi kuitenkin pelaamaan kauden loppuun, kun uusi Kiekko-Titaanit Oy otti vastuulleen loppukauden kulut. Kauden 2011–2012 Titaanit aloitti jääkiekon II-divisioonan alkusarjassa, jossa se voitti kaikki 10 otteluaan nousten marraskuun alussa Suomi-sarjan karsintasarjaan. Sijoituttuaan karsintasarjassa toiseksi, varmisti joukkue itsensä Suomi-sarjan alkulohkoon kaudelle 2012–2013. Kiekko-Titaanit Oy ajautui konkurssiin kesällä 2013 ja luopui paikastaan Suomi-sarjassa.


title: Kotkan Titaanit

text: Titaanit-nimen käyttöä jatkoi seuran juniorijaoston toimintaa hallinnoiva oma yhdistys Titaani-Juniorit ry. Seuran uusi edustusjoukkue Titaanit Akatemia aloitti Kymi-Saimaan alueen III-divisioonassa kaudella 2013–2014, jonka päätteeksi se nousi karsintojen kautta sarjaporrasta ylemmäs Eteläisen alueen II-divisioonaan. Myös seuraava kausi 2014–2015, joka päättyi lopulta välieräsarjan tappioon kauniaslaiselle GrIFK:lle, sujui kotkalaisjoukkueella vielä samalla nimellä sekä junioriorganisaation alla toimien, mutta kaudeksi 2015–2016 edustusjoukkueen toiminta eriytettiin takaisin oman yhdistyksensä, HK Titaanit ry:n, alle ja joukkueen nimeksi palasi jälleen perinteinen Titaanit.


title: Kotkan Titaanit

text: Titaanit ilmoitti heti kesällä 2015 uuden taustayhdistyksen julkistamisen yhteydessä tavoittelevansa Eteläisen alueen II-divisioonan mestaruutta sekä siitä avautuvaa nousumahdollisuutta Suomi-sarjaan. Kotkalaiset pelasivat varsin suvereenin kauden II-divisioonassa, häviten runkosarjan 26 ottelusta vain yhden normaalilla peliajalla sekä kaksi jatkoajalla/voittolaukauksilla. Pudotuspeleissä Titaanit marssi voitosta voittoon ja kaatoi lopulta kaksiosaisessa finaalisarjassa keravalaisen KJT Miehet voitoin 2-0.


title: Kotkan Titaanit

text: Eteläisen alueen mestaruuden varmistamisen jälkeen Titaanit ehti jo hetken aikaa valmistautua Suomi-sarjan karsintoihin, kunnes Suomen Jääkiekkoliitto ilmoitti, ettei karsintojen toista vaihetta pelata ylöspäin halukkaiden seurojen vähyyden vuoksi. Samalla SJL kertoi, että Titaanit ja toinen nousuhalukas, jyväskyläläinen Liikunnan Riemu, pääsevät anomaan paikkaa Suomi-sarjaan kaudeksi 2016–2017, mikäli liiton määräämät lisenssiehdot täyttyvät.


title: Kotkan Titaanit

text: Lopulta toukokuun 12. päivä tuli tieto, että niin Titaanit kuin Riemukin on hyväksytty mukaan Suomi-sarjaan kaudeksi 2016–2017 yhdessä 14 muun joukkueen kanssa.


title: Jarabe de Palo

text: Jarabe de Palo on espanjalainen rockyhtye, jonka keulahahmo on Pau Donés.


title: Jarabe de Palo

text: Aragoniassa syntynyt ja Barcelonassa lapsuutensa viettänyt Pau Donés soitti ja lauloi useammassa yhtyeessä, esimerkiksi "J.& Co.Band" ja "Dentaduras Postizas" ennen kuin perusti nykyisen "Jarabe de Palo" -yhtyeensä.Jarabe de Palo on voittanut useita palkintoja, esimerkiksi Premios de la Música ja Premio Ondas. Sen lisäksi yhtye on ollut Grammy-palkintoehdokkaana. Yhteistyötä yhtye on tehnyt esimerkiksi Celia Cruzin, La Vieja Trova Santiagueran, Antonio Vegan ja Vico C:n kanssa. Pau on tehnyt levyn Peretin kunniaksi, säveltänyt joitakin Ricky Martinin kappaleita ja esiintynyt videoclipissä Alanis Morissetten kanssa.


title: City Airline

text:
City Airline on ruotsalainen lentoyhtiö, jonka pääkonttori sijaitsee Göteborgissa Ruotsissa.
Yhtiö on perustettu vuonna 1997, mutta se aloitti toimintansa vasta 10. syyskuuta 2001. Yhtiö työllistää 75 henkilöä.


title: City Airline

text: Huhtikuussa 2011 ilmoitettiin, että City Airline siirtyy toisen ruotsalaisen lentoyhtiön Skywaysin omistukseen. 29. marraskuuta 2011 lähtien City Airline operoi kaikki lentonsa Skywaysin nimellä. Skyways ja City Airline hakeutuivat konkurssiin toukokuussa 2012.Heinäkuussa 2011:


title: Nordic Trophy

text: Nordic Trophy oli vuosina 2006–2009 pelattu epävirallinen Suomen ja Ruotsin seurajoukkueiden mestaruusturnaus jääkiekossa.


title: Nordic Trophy

text: Vuonna 2006 kaikki 8 joukkuetta (4 Suomesta ja 4 Ruotsista) pelasivat yksinkertaisen runkosarjan, jonka kaksi parasta pelasivat finaalin runkosarjan voittajan kotikentällä. Vuodeksi 2007 järjestelmä kuitenkin muuttui siten, että pelataan muitakin sijoitusotteluita kuin finaali ja nämä ottelut pelattiin Helsingin jäähallissa. Runkosarjan kaksi parasta pääsivät finaaliin ja neljä huonointa pelaavat pääsystä sijoitusotteluissa, joissa ratkottiin sijat 5-6 ja 7-8. Vuonna 2007 pelattiin myös pronssiottelu. Vuonna 2006 turnauksen voitti Färjestads BK, joka voitti finaalissa Oulun Kärpät 5-1. Mestari sai myös 60 000 euron rahallisen palkinnon. Kolmanneksi selviytyi runkosarjan sijoituksen perusteella Djurgårdens IF. Turnauksen muista suomalaisjoukkueista TPS oli viides, Tappara kuudes ja HIFK kahdeksas. Vuonna 2007 turnauksen voitti Kärpät, joka kukisti finaalissa Frölunda HC:n lukemin 5-2. Finaalin kaikkien maalien tekijä oli suomalainen pelaaja. Muista suomalaisjoukkueista Tappara oli neljäs, TPS viides ja HIFK jäi toista kertaa peräkkäin turnauksen viimeiseksi. Vuonna 2007 turnaus järjestettiin ensimmäistä kertaa myös junioreille. Kaudella 2008 mukaan tuli yksi joukkue lisää sekä Ruotsista, että Suomesta. Nämä joukkueet olivat HV71 Jönköpingistä ja Helsingin Jokerit. Vuonna 2008 turnauksen ratkaisuottelut pelattiin Linköpingissä. Vuonna 2009 ruotsalaiset ja suomalaiset seurat ratkaisevat mestarit keskenään.


title: Nordic Trophy

text: Nordic Trophy laajeni European Trophyksi, jota pelattiin vuosina 2010–2013.


title: Sumy

text:
Sumy (, ) on Psel-joen rannalla Koillis-Ukrainassa sijaitseva kaupunki ja samalla Sumyn alueen hallinnollinen keskus. Kaupungin läpi virtaa Dneprin sivuhaara Psel. Vuoden 2013 alussa asukasluku oli 269 177.
Sumy perustettiin 1652 vuoden paikkeilla kasakoiden linnoitukseksi tarkoituksena suojella Slobodaa Krimin tataareilta. Kun Sumyn alue liitettiin Venäjän keisarikuntaan, kaupungista tuli tärkeä taloudellinen keskus. Kaupunki kärsi pahoista vaurioista toisen maailmansodan aikana Saksan miehittäessä Ukrainaa ja sodan päätyttyä Sumy rakennettiin uudelleen.
Korkeakouluopetusta antavat muun muassa Sumyn valtionyliopisto, Sumyn kasvatustieteellinen valtionyliopisto, Ukrainan pankkiakatemia ja Sumyn kansallinen maataloustieteellinen yliopisto.


title: Sumy

text: Saksalainen Cellen kaupunki on ollut vuodesta 1990 Sumyn ystävyyskaupunki.


title: JHT Kalajoki

text: JHT on kalajokinen jääkiekkoseura. Se on perustettu vuonna 1992. JHT on lyhenne sanoista Junkkarit Hockey Team ja se onkin peruja vuonna 1930 perustetusta Kalajoen Junkkareista.


title: JHT Kalajoki

text: Sen edustusjoukkue pelaa Suomen kolmanneksi korkeimmalla sarjatasolla eli Suomi-sarjassa. Kausi 2006-2007 oli kalajokisille neljäs Suomi-sarjassa. Seura sijoittui Pohjoislohkon kahdeksanneksi eli kolmanneksi viimeiseksi. Joukkue keräsi kauden aikana yhteensä 34 pistettä. Joukkueessa oli kuitenkin hyviä tehomiehiä ja JHT:llä olikin kolme miestä pistepörssin kuuden parhaan joukossa. Näistä parhaimpana Sami Markkanen kolmantena. Aikaisemmin seura on pelannut Suomi-sarjaa kausilla 1999-2002. Kaudella 2001-2002 seura JHT sijoittui Pohjoislohkon seitsemänneksi eli viimeistä edelliseksi. Joukkue sai tällä kaudella 16 pistettä. Kaudella 2001-2002 se sijoitui kuitenkin lohkonsa viimeiseksi kerättyään 19 pistettä ja joutui karsintasarjaan. Siinäkin se jäi viimestä edelliseksi ja putosi näin Suomi-sarjasta.


title: JHT Kalajoki

text: Kaudet 1992-1996 seura pelasi vanhaa I-divisioonaa, joka oli Suomen toiseksi korkein sarjataso. I-divisioonassa se Junkkarit sijoittui ensimmäisellä kaudellaan viidenneksi. kaksi seuraavaa kautta sijoitus oli kymmenes. Toistaiseksi viimeisellä kaudellaan Suomen toiseksi korkeimmalla sarjatasolla seura sijoittui sijalle 16. Lopun aikaansa eli kymmenisen kautta seura on pelannut II-divisioonassa.


title: JHT Kalajoki

text: Kaudella 1992-1993 seuran ykköskentällinen, hyökkääjät Kari Jalonen, Tony Arima, Jan Jasko, puolustajat Tapio Levo ja Robert Pukalovic herätti vastustajissa kauhunsekaisia tunteita. Kentällisen olisi voinut laittaa jäälle hyvällä menestyksellä mitä tahansa SM-liigajoukkuettakin vastaan. Maalivahtina pelasi mittavan uran SM-liigassa (TPS, Ässät ja HPK) tehnyt Kari Rosenberg. Myöhemmillä 1-divisioonakausilla seura teki yhteistyötä mm. KalPan kanssa ja pelaajavaihdon myötä JHT:ssa pelasivat mm. Jussi Tarvainen, Jermu Pisto ja Dmitri Zinin.


title: JHT Kalajoki

text: Junkkareissa vieraili myös kokenut SM-liigapelaaja Kari Kanervo sekä nuorten MM-kisoissa vuonna 1995 Suomea edustanut Mikko Helisten sekä SM-liigassa usealla kaudella pelanneet Markku Takala ja Pasi Nielikäinen.


title: JHT Kalajoki

text: Myös sittemmin Tapparaa SM-liigassa edustanut maalivahti Tommi Hietala pelasi vuoden Kalajoella.


title: JHT Kalajoki

text: . Lisäksi kaksi muuta pelaajaa on varattu NHL:aan.


title: Shawn Levy

text: Shawn Levy (s. 1967 Montreal, Quebec) on yhdysvaltalainen elokuvaohjaaja ja näyttelijä, joka on esiintynyt useissa rooleissa televisiossa sekä cameorooleissa ohjaamissaan elokuvissa. Hänen ohjaamiaan elokuvia ovat muun muassa "Big Fat Liar – valehtelija" (2002), "Just Married" (2003), "Villi tusina" (2003), "Vaaleanpunainen pantteri" (2006) ja "Night at the Museum 2" (2009). Hän on myös ohjannut useita televisio-ohjelmia kuten "Stranger Things" (2016), jota hän on myös tuottanut.


title: Flinch

text: Flinch on viisihenkinen tamperelainen yhtye, joka on perustettu alkuvuodesta 2003. Alkujaan yhtye toimi kokoonpanolla Ville Liimatainen (laulu), Mikko Häkkilä (kitara), Tuukka Hänninen (basso), Olli Laukkanen (kitara) ja Juuso Valkeala (rummut). Keväällä 2007 jäsenistössä tapahtui muutos: jäsenille tuli riitaa, ja Villen ja muiden jäsenten tiet erosivat. Ville jatkoi perustamallaan yhtyeellä, joka käyttää yhä nimeä Flinch. Patentti- ja Rekisterihallituksen mukaan kuitenkin täyden oikeuden Flinch-nimeen omistavat Mice, Tuukka ja Juuso. Yhtyeen jäsenet ovat nykyään Ville (laulu), Jaakko (kitara), Haiwe (kitara), Tommi (basso) ja Oskari (rummut). Tällä kokoonpanolla Flinch on toiminut vuoden 2007 keväästä lähtien ja sittemmin äänittänyt uutta albumia Cosmic-studiolla. Levy ilmestyi alkuvuodesta 2008. Villen isoveli Jonne Aaron on Negative-yhtyeen laulaja ja on ollut tuottamassa veljensä uutta levyä.


title: Wolfmother

text: Wolfmother on australialainen rockyhtye Sydneystä. Sen jäseniä ovat Andrew Stockdale (laulu ja kitara), Ian Peres (basso ja koskettimet), Aidan Nemeth (kitara) ja Will Rockwell-Scott (rummut). Yhtyeen soittama musiikki on saanut vaikutteita muun muassa Blue Cheeriltä, Jimi Hendrixiltä, Black Sabbathilta ja Led Zeppeliniltä. Singlejä yhtye on julkaissut kahdeksan, EP:tä kaksi ja kaksi albumia, joista debyytti nousi Australiassa myyntilistojen kolmoseksi vuonna 2005. Tunnetuimpia kappaleita ovat muun muassa ”Woman”, ”White Unicorn”, ”Dimension” ja ”Joker & the Thief”.


title: Wolfmother

text: Vuonna 2008 Chris Ross (basso ja koskettimet) ja Myles Heskett (rummut) erosivat yhtyeestä jättäen Stockdalen ainoaksi jäseneksi. Lyhyen hiljaiselon jälkeen Stockdale kokosi ympärilleen uuden kokoonpanon, johon kuuluivat muusikot Ian Peres, Aidan Nemeth ja Dave Atkins ja Stockdale itse. Samalla yhtyeen jäsenten lukumäärä kasvoi yhdellä. Vuonna 2009 yhtye äänitti uuden albumin nimeltä "Cosmic Egg".


title: Wolfmother

text: Will Rockwell-Scott korvasi Atkinsin Wolfmotherin rumpalina huhtikuussa 2010.


title: Wolfmother

text: Vuonna 2011 yhtye ilmoitti ryhtyvänsä tekemään kolmatta albumia.


title: Lääketieteen tautiluokitus

text: Lääketieteen tautiluokitus on kansallinen ja kansainvälinen sopimus tautien nimeämisestä ja luokittelusta. Nykyisin sitä ylläpitää maailmanlaajuisesti Maailman terveysjärjestö WHO ja Suomessa STAKES lääkintöhallituksen loputtua. Pohjoismaat koordinoivat sanastoa ja käytäntöjä myös keskenään.


title: Lääketieteen tautiluokitus

text: Tauteja alettiin luokitella luonnontieteellisen tutkimuksen luokitellessa muitakin eliöitä 1500-luvulta alkaen. Ranskalainen lääkäri ja Carl von Linnén pitkäaikainen kirjeenvaihtotoveri François Boissier de Sauvages de Lacroix julkaisi vuonna 1768 teoksen "Nosologia methodica", jossa sairaudet jaettiin kymmeneen luokkaan, 295 sukuun ja 2 400 lajiin. Suomessa Johan Haartman julkaisi tautiluokituksensa "Sciagraphia morborum" vuosina 1779–1781.


title: Lääketieteen tautiluokitus

text: Nykyinen kansainvälinen tautiluokitus periytyy kuitenkin hallinnollisista lähtökohdista: tilastotieteilijöiden 1800-luvun puolivälissä kuolinsyiden tilastoimiseen kehitettämistä luetteloista. Ensimmäinen kansainvälinen kuolinsyyluettelo "International List of Causes of Death" (ICD) vuodelta 1893 sisälsi 161 nimikekoodia. Sen jälkeen luetteloa tarkistettiin noin kymmenen vuoden välein. 1930- ja 1940-luvulla todettiin, että tarvitaan luokitteluperuste myös muita kuin kuolemaan johtaneita tauteja varten. Maailman terveysjärjestö WHO vahvisti vuonna 1948 ensimmäisen tällaisen luokittelun, "International Classification of Diseases, Injuries and Causes of Death" (ICD-6), jossa oli jo 952 nimikettä. Vuonna 1975 luetteloa ja sen rakennetta uudistettiin erikoisasiantuntijoiden vaatimuksesta paljon, ja uudessa luettelossa (ICD-9) oli 6 701 nimikettä. Vuonna 1996 valmistui suomenkielinen versio WHO:n vuonna 1989 vahvistamasta tautiluokituksesta ICD-10, jossa nimikekoodeja on 12 420. ICD-11 on tarkoitus ottaa käyttöön kansainvälisesti vuonna 2018.


title: Sana (lehti)

text: Sana on Kansan Raamattuseuran lehti, joka perustettiin 1945 Kansan Raamattuseuran syntyyn vaikuttaneen Frank Mangsin ehdotettua kristillisen kuva- ja aikakauslehden perustamista. Sen pitkäaikainen päätoimittaja on ollut Mauri Tiilikainen, joka oli päätoimittajana kahteen otteeseen, vuosina 1955–1964 ja 1966–1971. "Sana"-lehden päätoimittajana on toiminut vuodesta 2015 alkaen Heli Karhumäki.


title: Goguryeo

text: Goguryeo (, hanja 高句麗) oli kuningaskunta nykyisen Mantšurian ja Korean alueilla. Goguryeon alkuvaiheista tiedetään vain vähän, mutta usein sanotaan että se perustettiin vuonna 37 eaa. Valtio hallitsi suuria osia Korean niemimaasta aina vuoteen 668 saakka, jolloin se jaettiin Kiinan Tang-dynastian ja sittemmin yhdistynyt Silla -nimen saaneen Sillan valtion kesken.


title: Goguryeo

text: Goguryeo muodostui Korean niin sanotulla protohistoriallisella kaudella, josta kertovat historialliset lähteet ovat puutteellisia ja vääristyneitä. Tapahtumien kulusta tältä kaudelta tiedetään todellisuudessa vain vähän. Han-dynastian valtakaudella Koreaa hallittiin Kiinasta käsin Lelangin läänityksenä ja Han-dynastian hajotessa sitä hallitsivat ajoittain Wei-dynastian ja läntisen Jin-dynastian edustajat sekä paikalliset sotaherrat. Lelang oli kiinalaisen kielen ja kulttuurin saareke Koreassa, jota uhkaamaan alkoi muodostua uusia voimatekijöitä. Han-dynastian aikaisissa lähteissä Korean niemimaalla mainitaan olleen kolme nimeltä tunnettua alkuperäisväestön suurryhmää, jotka olivat Wuju Korean koillisosassa, Weimo itärannikolla ja Han etelässä. Neljäs huomattava ryhmä oli Fuyu, jonka vaikutusalue ulottui Keski-Mantšuriasta Korean pohjoisrajoille. Tällaisista heimoliitoista seuraava luonnollinen askel oli poliittinen valtio, joista Koreassa ensimmäisen oli Goguryeo. Goguryeon perustajina pidetään vaihtelevasti etelään tunkeutuneita Fuyu-heimoja tai Wuju-heimoja. Valtion varhaisvaiheita ei tunneta, mutta sittemmässä korealaisessa historiankirjoituksessa Goguryeon perustamisvuotena on pidetty vuotta 37 eaa.


title: Goguryeo

text: Goguryeon vaikutusvalta rajoittui aluksi Korean pohjoisrajan metsä- ja vuoristoseuduille. Valtio oli alunperin muodoltaan Kiinaan vasallisuhteessa ollut ruhtinaskunta, mutta se alkoi pian uhmata Kiinan valtaa Lelangissa ja Xuantussa ja sen hallitsijat ottivat kuninkaan arvon. Hallintojärjestelmä pohjautui vallanperimykseen kuningas Taejon valtakauteen (53–146) mennessä. Ensimmäiset maininnat Kiinan ja Goguryeon välisistä selkkauksista ovat vuodelta 12 eaa. Xuantu oli ajoittain jopa Goguryeon joukkojen miehittämä, mutta Wei-dynastian rankaisuretkikunta vuonna 244 jaa. alisti Goguryeon Kiinan ylivaltaan, joskaan se ei tuhoutunut täysin. Kiinalaisvalta Koreassa alkoi luhistua 300-luvulla Murong-heimoliiton perustettua Yan-dynastian. Yan-dynastia valtasi Liaodongin niemimaan ja katkaisi näin Kiinan maayhteyden Koreaan, mikä johti kiinalaisvallan romahtamiseen alueella. Goguryeo alkoi elpyä ja samoihin aikoihin syntyivät myös Baekjen ja Sillan valtiot, sekä Gayan heimojen konfederaatio. Historiallinen Korea alkoi muodostua näiden neljän poliittisen yksikön ympärille. Ne ottivat yhteen toistensa kanssa, mutta pitivät yllä poliittista tasapainoa vuosisatojen ajan. Valtiollisen kehityksen ohella huomattava muutos oli buddhalaisuuden saapuminen Goguryeoon ja Baekjeen 300-luvun lopulla. Goguryeo laajeni huomattavasti kuningas Gwanggaeton (391–412) ja tämän seuraajan Jangsun (413–491) valtakausilla.


title: Goguryeo

text: Kiinan hajaannus päättyi Sui-dynastian ja sitä seuranneen Tang-dynastian valtakausiin, mikä merkitsi myös jälleen Kiinan vaikutusvallan kasvua, josta muodostui uhka myös Korean niemimaalle. Goguryeo oli voimistuvaan Kiinaan nähden erityisen heikossa asemassa, sillä se hallitsi alueita sen vieressä Liaodongin niemimaalla ja Etelä-Mantšuriassa. Silla oli puolestaan suhteellisen turvassa kaukana Kiinasta, mikä antoi sille huomattavan etulyöntiaseman Goguryeoon nähden. Goguryeo alkoi käydä sotaa Kiinaa vastaan vuonna 598 ja maiden väliset yhteenotot jatkuivat vuosikymmenten ajan. Pitkittyneessä sodassa Goguryeon voimavarat alkoivat hiipua, vaikka sen onnistuikin aluksi pitää puolensa. Goguryeo liittoutui Kiinaa vastaan Baekjen kanssa, mutta tämä johti vastavetona Kiinan ja Sillan liittoumaan. Silla ja Tang-dynastia tekivät vuonna 660 hyökkäyksen Baekjeen, jonka alueet liitettiin Sillaan. Seuraavana vuonna liittolaiset hyökkäsivät Goguryeoon, joka kukistui vuonna 668. Goguryeo jaettiin Kiinan ja Sillan kesken, joista jälkimmäinen tunnettiin sittemmin nimellä yhdistynyt Silla.


title: Goguryeo

text: Goguryeo-valtion ajalta on säilynyt lukuisia seinämaalauksia, jotka antavat eloisan kuvan maan asukkaiden arkielämästä ja aatemaailmasta. Goguryeolaiset olivat pohjoinen ratsastajakansa, ja seinämaalauksille luonteenomaisia piirteitä ovatkin liike ja tunne sekä voimakkaat ääriviivat. Goguryeo-kulttuurista säilyneitä kohteita on otettu Unescon maailmanperintöluetteloon Kiinassa nimellä ”Goguryeo-kuningaskunnan pääkaupungit ja hautakummut” ja Pohjois-Koreassa nimellä ”Goguryeo-hautakumpujen kompleksi”. Kiinan kohteeseen kuuluu kolmen kaupungin (Guonein kaupungin, Wunün vuoristokaupungin ja Wandun vuoristokaupungin) ja 40 hautakummun jäänteet.


title: Goguryeo

text: Teoriat Goguryeon alueella puhutuista kielistä ovat osittain arkaluontoisia. Nykyinen korean kieli pohjautuu Sillan kuningaskunnassa puhuttuun kieleen, jota on kutsuttu sillan kieleksi. Sillan kieli levisi kuningaskunnan vallatessa muun Korean, mutta kysymys muiden kuningaskuntien alueella puhuttujen kielien suhteista ei ole selvä. Korealaiset tutkijat ovat käsitelleet myös goguryeon kieltä omana kokonaisuutenaan ja se on käsitetty usein korean muinaiseksi murteeksi tai vähintään sillan kielen sukulaiseksi. Historian ja nykyisten kielten maantieteellisen levinneisyyden kannalta yksi vaihtoehto Goguryeon kieleksi on saattanut olla esimerkiksi džurtšenin kielen varhainen muoto. Džurtšenin kieli on sittemmän mantšun kielen kantamuoto. Vahvoja perusteita kummallekaan näkökannalle ei kuitenkaan ole ja molemmat teoriat Goguryeossa puhutusta kielestä jäävät hypoteesin tasolle.


title: Sadutus

text: Sadutus on yhteisöllisyyteen ja vuorovaikutukseen kannustava kertomiseen ja kuuntelemiseen perustuva menetelmä, jossa vapaasti soljuva kertomus, uusi satu tai tarina syntyy kertojan ja saduttajan välillä, kun kuuntelija sanatarkasti kirjaa kuulemaansa.


title: Sadutus

text: Psykologi, VTT Monika Riihelä kehitti sadutusmenetelmän työskennellessään koulupsykologina lasten parissa 1980-luvun alussa. Menetelmä sai alkunsa etsittäessä lasten ja ammattilaisten kohtaamisten merkitysulottuvuuksia, esteitä ja mahdollisuuksua lapsi-instituutioissa. Tutkimus "Mitä teemme lasten kysymyksille?" (- väitös -tutkimuksessa, Riihelä, 1996) selvitti kuuntelemisen esteitä. Kehittyi sadutusmenetelmä, vapaasti soljuvan kertomuksen kirjaamisen ehdot, jotta kertojan itse valitsema tarina taltioituu kertojan toivomalla tavalla. Saduttamisessa asetutaan kuuntelemaan, mitä lapset tai aikuiset ajattelevat ja minkälaisista asioista he kertovat. Kertomista ei ohjailla tehtävillä tai kysymyksillä. Saduttaja ei esitä omia mielipiteitään, vaan asettuu kertojan tarinan virtaan.


title: Sadutus

text: Menetelmä koostuu neljästä vaiheesta, jotka erottavat sen muista narratiivisista menetelmistä. Kertoja saa oman tarinansa sana- ja äännetarkasti kirjattuna. Kun satu, kertomus on valmis saduttaja lukee sen ääneen ja kysyy haluaako kertoja tehdä jotakin korjauksia. Välineinä käytetään kynää ja paperia. Kertojalla on tekijänoikeus satuunsa ja hän saa kirjoitetun sadun omakseen.


title: Sadutus

text: Mikäli satua halutaan käyttää muussa yhteydessä, kuten päiväkodin, koulun, neuvolan, vanhustenhoidon, ystävyys- tai maahanmuttotyössä, tai perheen arkistoissa, tai tutkimustarkoituksiin, on tästä pyydettävä kertojalta, hänen perheeltään lupa.


title: Sadutus

text: Sadutus on silloin kun sitä käytetään ryhmässä, kuten koulutuksessa, neuvotteluissa tms. vahvasti ryhmäännyttävä. Sadutettaessa jaetaan kertojan ehdoilla ajatuksia, tunnelmia, kokemuksia ja tarinoita, astutaan ikään kuin vakiintuneiden roolien ulkopuolelle, kuten lapsen/hoitajan, oppilaan/opettajan, potilaan/terapeutin, lapsen/vanhemman jne. On mahdollista saavuttaa uudenlaista yhteistymmärrystä, joka on vapaa molemminpolisista ennakko-odotuksista. Hoitotilanteissa, esim. tulevat usein näkyviin vahvuudet ja ongelmat jäävät taka-alalle.


title: Sadutus

text: Yhteistyötä saduttaen on ...


title: Sadutus

text: Saduttaja aloittaa kertomalla miten itse aikoo kuunnella:


title: Sadutus

text: "Kerro satu (tai tarina), juuri sellainen kuin haluat.


title: Sadutus

text: Minä kirjoitan sen ylös sana sanalta, niin kuin sinä sen kerrot.


title: Sadutus

text: Kun satu on valmis, minä luen sen sinulle,


title: Sadutus

text:
jotta voit korjata sitä, mikäli haluat."
Sadutusmenetelmää käytettäessä ei ennakoida eikä ohjata keskustelun kulkua. Kertomusta ei myöskään arvioida. Kertoja päättää itse, mistä ja miten hän haluaa kertoa. Hän päättää myös siitä, mitä hän haluaa jättää sanomatta. Saduttaminen perustuu ajatukseen, että jokaisella iästä, sukupuolesta, kulttuurista, koulutustasosta tai vammaisuudesta huolimatta, on sanottavaa ja että jokainen, myös pieni lapsi ja iäkäs vanhus osaavat pukea ajatuksensa sadun tai tarinan muotoon.


title: Sadutus

text: Saduttaa voi kaksin tai ryhmässä, intiimissä tilanteessa tai julkisella paikalla. Sadutus yhdistää ja lähentää, se rohkaisee ja lohduttaa. Sadutuksen avulla ihmiset löytävät keskinäisistä suhteistaan usein yllättävää syvyyttä. Sadutus pysäyttää kiireen ja auttaa keskittymään olennaiseen, sanoihin ja sanojen välissä olevan hiljaisen puheen viesteihin. Sadutusmenetelmän voima piilee siinä, että saduttaja ja kertoja asettuvat hetkeksi samalle aaltopituudelle, ikiaikaisten sadunkertojien tavoin vapaasti soljuvan tarinan vietäviksi mielikuvien ja toden rajamaille.


title: Sadutus

text: Sadutus on vuorovaikutustapahtuma, jossa saduttaja pääsee toisen ihmisen sisäisen dialogin osapuoleksi. Menetelmä perustuu siihen, että jokaisella on omia kokemuksia ja niistä muodostunutta erityistä tietoa, jota kellään muulla ei ole. Kun vuorovaikutus sadutuksessa on arvioinnista vapaa, se antaa mahdollisuuden kertojalle asettaa sanansa niin, että ne aidosti heijastavat hänen omia ajatuksiaan ja kokemuksiaan.


title: Sadutus

text: Liisa Karlsson on myös kehittänyt sadutusta. Hän on osoittanut väitöskirjassaan (2000) ja muissa tutkimuksissa (mm. 1999, 2003, 2009), että sadutuksen avulla keskustelukulttuuria voidaan muuttaa demokraattisemmaksi. Hiljaiset saavat äänensä kuuluviin ja puheliaat kiinnostuvat kuuntelemisesta. Sadutettavat tutustuvat toisiinsa uudelta pohjalta. Saduttamisella on ryhmäännyttävä vaikutus, jota voidaan hyödyntää lähipiirissä mutta myös kansainvälisesti. Tietoisuus vieraista kulttuureista ja elintavoista syvenee maitten välisillä satusilloilla. Tästä ovat esimerkkinä suomalaisten, palestiinalaispakolaisten, kirkuklaisten ja srilankalaisten lasten omien satujen kirjeenvaihtokumppanuus Kissah Wa Tawasul (Libanon), Prdi Chirok (Kirkuk) ja Lotus Hill – vammaisten lasten kuntoutushanke Baddegamassa (Sri Lanka). Sadutus on osoittautunut toimivaksi tutkimuksen aineistontuottamisen menetelmäksi (Karlsson 2010).


title: Sadutus

text: Sadutusmenetelmää on käytetty yli kolmakymmentä vuotta, esimerkiksi seuraavissa maissa: Suomi, Ruotsi, Norja, Tanska, Islanti, Viro, Saksa, Britannia, Libanon, Palestiina, Irak, Sri Lanka, Bangladesh, Nepal, Kiina, Australia, Yhdysvallat, Ecuador, Brasilia, Etelä-Afrikka, Namibia, Sambia, Swazimaa, Kenia, Uganda ja Etiopia.


title: Sadutus

text: Menetelmää on sovellettu eri-ikäisten ihmisten parissa kodeissa, neuvoloissa, päiväkodeissa, kouluissa, kirjastoissa, kerhoissa, taidekasvatuksessa, sairaaloissa, vanhainkodeissa ja taidenäyttelyissä, lasten kesken ja aikuisten työkokouksissa, koulutuksessa ja terapiatyössä, vammaisten hoidossa, vanhustyössä, kansainvälisyyskasvatuksessa ja solidaarisuustyössä.


title: The Meters

text: The Meters oli yhdysvaltalainen yhtye, New Orleansista, joka oli funkin pioneereja.